12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการสอบบัญชี

  บริษัทฯได้ว่าจ้างบริษัท ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้ตรวจสอบบัญชี
  โดยผู้สอบบัญชีได้ตรวจสอบงบการเงินสำหรับปีสิ้นสุดวันที่ 31 ธันวาคม พ.ศ. 2549
  และแสดงความเห็นอย่างไม่มีเงื่อนไขว่า งบการเงินรวมและงบการเงินเฉพาะบริษัท
  แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม พ.ศ. 2549
  ผลการดำเนินงานรวมและผลการดำเนินงานเฉพาะบริษัท
  และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกันของบริษัทฯและบริษัทย่อย
  และของเฉพาะบริษัทฯตามลำดับ
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางสรุปงบการเงินรวม

สรุปงบดุลรวม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2549   | 2548   | 2547   |
+------------------------------------------+--------+--------+--------+
| สินทรัพย์                                   |        |        |        |
+------------------------------------------+--------+--------+--------+
| สินทรัพย์หมุนเวียน                            |        |        |        |
+------------------------------------------+--------+--------+--------+
| เงินสดและรายการเทียบเท่าเงินสด               | 275.80 | 347.92 | 331.17 |
+------------------------------------------+--------+--------+--------+
| เงินลงทุนชั่วคราว                            | 11.00  | 4.99   | 0.00   |
+------------------------------------------+--------+--------+--------+
| ลูกหนี้และตั๋วเงินรับการค้า-สุทธิ                  | 964.90 | 850.13 | 802.31 |
+------------------------------------------+--------+--------+--------+
| สินค้าคงเหลือ-สุทธิ                           | 732.98 | 634.84 | 640.13 |
+------------------------------------------+--------+--------+--------+
| สินทรัพย์หมุนเวียนอื่น                          | 59.09  | 50.09  | 76.54  |
+------------------------------------------+--------+--------+--------+
| รวมสินทรัพย์หมุนเวียน                         | 2,     | 1,     | 1,     |
|                                          | 043.77 | 887.97 | 850.15 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| สินทรัพย์ไม่หมุนเวียน                          |        |        |        |
+------------------------------------------+--------+--------+--------+
| เงินลงทุนระยะยาว                           | 560.58 | 492.30 | 491.11 |
+------------------------------------------+--------+--------+--------+
| ที่ดิน อาคารและอุปกรณ์-สุทธิ                    | 3,     | 3,     | 3,     |
|                                          | 949.47 | 678.73 | 876.03 |
+------------------------------------------+--------+--------+--------+
| สินทรัพย์ภาษีเงินได้รอการตัดบัญชี                 | 80.59  | 0.00   | 0.00   |
+------------------------------------------+--------+--------+--------+
| สินทรัพย์ไม่หมุนเวียนอื่น                        | 67.99  | 60.66  | 70.61  |
+------------------------------------------+--------+--------+--------+
| รวมสินทรัพย์ไม่หมุนเวียน                       | 4,     | 4,     | 4,     |
|                                          | 658.63 | 231.69 | 437.75 |
+------------------------------------------+--------+--------+--------+
| รวมสินทรัพย์                                | 6,     | 6,     | 6,     |
|                                          | 702.40 | 119.66 | 287.90 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| หนี้สินและส่วนของผู้ถือหุ้น                       |        |        |        |
+------------------------------------------+--------+--------+--------+
| หนี้สินหมุนเวียน                              |        |        |        |
+------------------------------------------+--------+--------+--------+
|  เง                                      | 89.25  | 28.13  | 28.56  |
| ินเบิกเกินบัญชีธนาคารและเงินกู้ยืมระยะสั้นจากธนาคาร |        |        |        |
+------------------------------------------+--------+--------+--------+
|  เจ้าหนี้การค้า                              | 786.20 | 630.09 | 569.33 |
+------------------------------------------+--------+--------+--------+
|                                          | 163.40 | 235.14 | 232.85 |
| ส่วนของเงินกู้ยืมระยะยาวที่ถึงกำหนดชำระภายในหนึ่งปี |        |        |        |
+------------------------------------------+--------+--------+--------+
|  หนี้สินหมุนเวียนอื่น                           | 283.28 | 185.75 | 199.85 |
+------------------------------------------+--------+--------+--------+
| รวมหนี้สินหมุนเวียน                           | 1,     | 1,     | 1,     |
|                                          | 322.13 | 079.11 | 030.59 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| หนี้สินไม่หมุนเวียน                            |        |        |        |
+------------------------------------------+--------+--------+--------+
|  เงินกู้ยืมระยะยาว                           | 128.27 | 243.34 | 464.58 |
+------------------------------------------+--------+--------+--------+
|  หนี้สินไม่หมุนเวียนอื่น                         | 291.52 | 186.32 | 222.36 |
+------------------------------------------+--------+--------+--------+
| รวมหนี้สินไม่หมุนเวียน                         | 419.79 | 429.66 | 686.94 |
+------------------------------------------+--------+--------+--------+
| รวมหนี้สิน                                  | 1,     | 1,     | 1,     |
|                                          | 741.92 | 508.77 | 717.53 |
+------------------------------------------+--------+--------+--------+

สรุปงบดุลรวม (ต่อ)

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2549   | 2548   | 2547   |
+------------------------------------------+--------+--------+--------+
| ส่วนของผู้ถือหุ้น                              |        |        |        |
+------------------------------------------+--------+--------+--------+
|  ทุนเรือนหุ้น                                | 2,     | 2,     | 2,     |
|                                          | 857.14 | 857.14 | 857.14 |
+------------------------------------------+--------+--------+--------+
|  กำไรสะสม                                | 837.23 | 564.55 | 327.77 |
+------------------------------------------+--------+--------+--------+
|  ส่วนเกินทุนจากการตีมูลค่ายุติธรรมของสินทรัพย์      | 1,     | 1,     | 1,     |
|                                          | 211.20 | 137.51 | 229.33 |
+------------------------------------------+--------+--------+--------+
|  ส่วนของผู้ถือหุ้นส่วนน้อย                       | 208.44 | 197.66 | 177.35 |
+------------------------------------------+--------+--------+--------+
|  หุ้นทุนซื้อคืน                                | (1     | (1     | 0.00   |
|                                          | 27.31) | 27.31) |        |
+------------------------------------------+--------+--------+--------+
|  อื่นๆ                                     | (      | (      | (      |
|                                          | 26.22) | 18.66) | 21.22) |
+------------------------------------------+--------+--------+--------+
| รวมส่วนของผู้ถือหุ้น                           | 4,     | 4,     | 4,     |
|                                          | 960.48 | 610.89 | 570.37 |
+------------------------------------------+--------+--------+--------+
| รวมหนี้สินและส่วนของผู้ถือหุ้น                    | 6,     | 6,     | 6,     |
|                                          | 702.40 | 119.66 | 287.90 |
+------------------------------------------+--------+--------+--------+

สรุปงบกำไรขาดทุนรวม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2549   | 2548   | 2547   |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| รายได้จากการขายและงานรับจ้าง                | 5,     | 4,     | 4,     |
|                                          | 314.14 | 691.10 | 500.41 |
+------------------------------------------+--------+--------+--------+
| ต้นทุนขายและงานรับจ้าง                       | (4,1   | (3,7   | (3,5   |
|                                          | 96.65) | 28.39) | 55.67) |
+------------------------------------------+--------+--------+--------+
| กำไรขั้นต้น                                 | 1,     | 962.71 | 944.74 |
|                                          | 117.49 |        |        |
+------------------------------------------+--------+--------+--------+
| ค่าใช้จ่ายการขายและบริหาร                    | (8     | (6     | (6     |
|                                          | 44.72) | 91.68) | 42.12) |
+------------------------------------------+--------+--------+--------+
| กำไรจากการขาย                            | 272.77 | 271.03 | 302.62 |
+------------------------------------------+--------+--------+--------+
| รายได้อื่น                                  | 51.32  | 37.29  | 42.25  |
+------------------------------------------+--------+--------+--------+
| ค่าตอบแทนกรรมการ                          | (1.27) | (1.33) | (1.35) |
+------------------------------------------+--------+--------+--------+
| กำไรจากการดำเนินงาน                       | 322.82 | 306.99 | 343.52 |
+------------------------------------------+--------+--------+--------+
| ส่วน                                      | 63.02  | 42.92  | 57.77  |
| แบ่งกำไรจากบริษัทร่วมและส่วนได้เสียในกิจการร่วมค้า |        |        |        |
+------------------------------------------+--------+--------+--------+
| กำไรก่อนหักดอกเบี้ยจ่ายและภาษีเงินได้            | 385.84 | 349.91 | 401.29 |
+------------------------------------------+--------+--------+--------+
| ดอกเบี้ยจ่าย                                | (      | (      | (      |
|                                          | 21.54) | 25.86) | 38.11) |
+------------------------------------------+--------+--------+--------+
| ภาษีเงินได้                                 | 57.51  | (      | (      |
|                                          |        | 23.29) | 20.45) |
+------------------------------------------+--------+--------+--------+
| กำไรก่อนส่วนของผู้ถือหุ้นส่วนน้อยในบริษัทย่อย        | 421.81 | 300.76 | 342.73 |
+------------------------------------------+--------+--------+--------+
| กำไรส่วนที่เป็นของผู้ถือหุ้นส่วนน้อยในบริษัทย่อย-สุทธิ   | (      | (      | (      |
|                                          | 25.39) | 36.86) | 28.34) |
+------------------------------------------+--------+--------+--------+
| กำไรสุทธิสำหรับปี                            | 396.42 | 263.90 | 314.39 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| กำไรต่อหุ้นขั้นพื้นฐาน (บาท)                    | 1.46   | 0.94   | 1.10   |
+------------------------------------------+--------+--------+--------+

สรุปงบกระแสเงินสดจากงบการเงินรวม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2549   | 2548   | 2547   |
+------------------------------------------+--------+--------+--------+
| กำไรสุทธิสำหรับปี                            | 396.42 | 263.90 | 314.39 |
+------------------------------------------+--------+--------+--------+
| รายการปรับปรุง                             |        |        |        |
+------------------------------------------+--------+--------+--------+
|  ค่าเสื่อมราคาและค่าตัดจำหน่าย                 | 424.69 | 443.82 | 505.73 |
+------------------------------------------+--------+--------+--------+
|  ค                                       | 1.22   | (      | (      |
| ่าตัดจำหน่ายหนี้สูญและค่าเผื่อหนี้สงสัยจะสูญ (โอนกลับ) |        | 18.23) | 40.21) |
+------------------------------------------+--------+--------+--------+
|  ค่าตัดจ่ายสินทรัพย์                           | 0.45   | 1.11   | 0.55   |
+------------------------------------------+--------+--------+--------+
|  ขาดทุนจากการด้อยค่าของสินทรัพย์ถาวร           | 4.34   | 1.42   | 6.58   |
+------------------------------------------+--------+--------+--------+
|  (กำไร) ขาดทุนจากการจำหน่ายสินทรัพย์ถาวร      | (4.14) | (1.47) | (3.29) |
+------------------------------------------+--------+--------+--------+
|  ภาษีเงินได้รอการตัดบัญชี                      | (      | (1.51) | (0.34) |
|                                          | 80.92) |        |        |
+------------------------------------------+--------+--------+--------+
|  กำไรสุทธิของผู้ถือหุ้นส่วนน้อยในบริษัทย่อย          | 25.39  | 36.85  | 28.35  |
+------------------------------------------+--------+--------+--------+
|  ส่วนแบ่งผล(กำไร)ในบริษัทร่วมและกิจการร่วมค้า    | (      | (      | (      |
|                                          | 63.02) | 42.92) | 57.77) |
+------------------------------------------+--------+--------+--------+
|  อื่นๆ                                     | 14.62  | (3.78) | 13.19  |
+------------------------------------------+--------+--------+--------+
|  การเปลี่ยนแปลงของสินทรัพย์และหนี้สินดำเนินงาน    |        |        |        |
+------------------------------------------+--------+--------+--------+
|  ลูกหนี้และตั๋วเงินรับการค้า (เพิ่มขึ้น) ลดลง        | (1     | (      | (      |
|                                          | 18.25) | 29.21) | 39.57) |
+------------------------------------------+--------+--------+--------+
|  สินค้าคงเหลือ (เพิ่มขึ้น) ลดลง                 | (      | 25.33  | (1     |
|                                          | 95.04) |        | 25.10) |
+------------------------------------------+--------+--------+--------+
|  เจ้าหนี้การค้าเพิ่มขึ้น (ลดลง)                  | 158.23 | 62.41  | 64.04  |
+------------------------------------------+--------+--------+--------+
|  อื่นๆ                                     | (      | (6.65) | (      |
|                                          | 71.01) |        | 15.03) |
+------------------------------------------+--------+--------+--------+
| กระแสเงินสดจากกิจกรรมดำเนินงาน              | 592.98 | 731.07 | 651.52 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| กระแสเงินสดจากกิจกรรมลงทุน                  |        |        |        |
+------------------------------------------+--------+--------+--------+
|  เงินสดจ่ายเงินลงทุนชั่วคราว                   | (7.00) | (4.94) | 0.00   |
+------------------------------------------+--------+--------+--------+
|  เงินสดจ่ายลงทุนในเงินลงทุนระยะยาว            | (      | (      | (      |
|                                          | 17.33) | 24.48) | 24.05) |
+------------------------------------------+--------+--------+--------+
|  เงินสดจ่ายเพื่อซื้อสินทรัพย์ถาวรและสินทรัพย์ไม่มีตัวตน | (3     | (2     | (3     |
|                                          | 23.15) | 55.89) | 03.39) |
+------------------------------------------+--------+--------+--------+
|  เงินสดรับจากการจำหน่ายสินทรัพย์ถาวร           | 12.24  | 9.02   | 7.60   |
+------------------------------------------+--------+--------+--------+
|  เงินปันผลรับจากการลงทุนในเงินลงทุนระยะยาว     | 16.20  | 67.05  | 37.16  |
+------------------------------------------+--------+--------+--------+
|  อื่นๆ                                     | 4.06   | (0.01) | (8.22) |
+------------------------------------------+--------+--------+--------+
| เงินสดสุทธิได้มา (ใช้ไป) ในกิจกรรมลงทุน         | (3     | (2     | (2     |
|                                          | 14.98) | 09.25) | 90.90) |
+------------------------------------------+--------+--------+--------+

สรุปงบกระแสเงินสดจากงบการเงินรวม (ต่อ)

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2549   | 2548   | 2547   |
+------------------------------------------+--------+--------+--------+
| กระแสเงินสดจากกิจกรรมจัดหาเงิน               |        |        |        |
+------------------------------------------+--------+--------+--------+
|  เง                                      | 0.00   | 0.00   | 59.23  |
| ินฝากธนาคารกันไว้เป็นเงินทุนสำรองการชำระหนี้ลดลง |        |        |        |
+------------------------------------------+--------+--------+--------+
|  เงินเบิกเกินบัญชีธน                          | 64.37  | (1.19) | 9.46   |
| าคารและเงินกู้ยืมระยะสั้นจากธนาคารเพิ่มขึ้น (ลดลง) |        |        |        |
+------------------------------------------+--------+--------+--------+
|  เงินสดรับจากเงินกู้ยืมระยะยาว                 | 51.52  | 52.92  | 122.41 |
+------------------------------------------+--------+--------+--------+
|  เงินจ่ายคืนเงินกู้ยืมระยะยาว                   | (2     | (2     | (4     |
|                                          | 35.13) | 72.84) | 28.91) |
+------------------------------------------+--------+--------+--------+
|  เงินจ่ายหุ้นทุนซื้อคืน                          | 0.00   | (1     | 0.00   |
|                                          |        | 27.31) |        |
+------------------------------------------+--------+--------+--------+
|  เงินปันผลจ่าย                              | (2     | (1     | (      |
|                                          | 30.88) | 56.65) | 96.86) |
+------------------------------------------+--------+--------+--------+
| เงินสดสุทธิใช้ไปในกิจกรรมจัดหาเงิน              | (3     | (5     | (3     |
|                                          | 50.12) | 05.07) | 34.67) |
+------------------------------------------+--------+--------+--------+
| เงินสดและรายการเทียบเท่าเงินสดเพิ่มขึ้น (ลดลง)   | (      | 16.75  | 25.95  |
|                                          | 72.12) |        |        |
+------------------------------------------+--------+--------+--------+
| เงินสดและรายการเทียบเท่าเงินสดต้นปี            | 347.92 | 331.17 | 305.22 |
+------------------------------------------+--------+--------+--------+
| เงินสดและรายการเทียบเท่าเงินสดสิ้นปี            | 275.80 | 347.92 | 331.17 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| หมายเหตุ :                                |        |        |        |
+------------------------------------------+--------+--------+--------+
|  ข้อมูลกระแสเงินสดเพิ่มเติม                    |        |        |        |
+------------------------------------------+--------+--------+--------+
|  จ่ายดอกเบี้ยสำหรับปี                         | 21.46  | 25.90  | 38.05  |
+------------------------------------------+--------+--------+--------+
|  จ่ายภาษีสำหรับปี                            | 35.18  | 42.18  | 38.94  |
+------------------------------------------+--------+--------+--------+

12.1.3 อัตราส่วนทางการเงินที่สำคัญของบริษัทและบริษัทย่อย

  -------------------------------------- ------ -------- -------- --------
  อัตราส่วน                                หน่วย   2549     2548     2547

  สภาพคล่อง (Liquidity Ratio)                                      

  อัตราส่วนสภาพคล่อง                        เท่า    1.55     1.75     1.80

  อัตราส่วนสภาพคล่องหมุนเร็ว                  เท่า    0.95     1.12     1.10

  อัตราส่วนสภาพคล่องกระแสเงินสด              เท่า    0.49     0.69     0.67

  อัตราส่วนหมุนเวียนลูกหนี้การค้า                เท่า    5.76     5.51     5.48

  ระยะเวลาเก็บหนี้เฉลี่ย                      วัน     62.51    65.39    65.69

  อัตราส่วนหมุนเวียนสินค้าคงเหลือ*              เท่า    11.94    12.53    14.64

  ระยะเวลาขายสินค้าเฉลี่ย                    วัน     30.16    28.72    24.59

  อัตราส่วนหมุนเวียนเจ้าหนี้                    เท่า    5.93     6.22     6.61

  ระยะเวลาชำระหนี้                         วัน     60.75    57.91    54.43

  Cash Cycle **                          วัน     31.93    36.21    35.85
  -------------------------------------- ------ -------- -------- --------

  -------------------------------------- ------ -------- -------- --------
  อัตราส่วน                                หน่วย   2549     2548     2547

  ความสามารถในการหากำไร (Profitability                            
  Ratio)                                                          

  อัตรากำไรขั้นต้นต่อยอดขาย                   %      21.03    20.52    20.99

  อัตรากำไรจากการดำเนินงานต่อยอดขาย         %      5.13     5.78     6.72

  อัตรากำไรอื่นต่อรายได้รวม                   %      0.96     0.79     0.93

  อัตราส่วนเงินสดต่อการทำกำไร                %      217.39   269.74   215.29

  อัตรากำไรสุทธิต่อรายได้รวม                  %      7.39     5.58     6.92

  อัตราผลตอบแทนผู้ถือหุ้น                      %      8.28     5.75     7.09

  ประสิทธิภาพในการดำเนินงาน (Efficiency                              
  Ratio)                                                          

  อัตราผลตอบแทนจากสินทรัพย์                  %      6.18     4.25     5.01

  อัตราผลตอบแทนจากสินทรัพย์ถาวร              %      20.69    17.95    19.97

  อัตราการหมุนของสินทรัพย์                    เท่า    0.84     0.76     0.72

  นโยบายการเงิน (Financial Policy Ratio)                           

  อัตราส่วนหนี้สินต่อส่วนของผู้ถือหุ้น               เท่า    0.35     0.33     0.38

  อัตราส่วนความสามารถชำระดอกเบี้ย            เท่า    30.28    30.86    19.15

  อัตราส่วนความสามารถชำระภาระผูกพัน (cash    เท่า    0.74     1.03     0.76
  basis)                                                          

  อัตราการจ่ายเงินปันผล                      %      58.24    59.36    30.81
  -------------------------------------- ------ -------- -------- --------

* คิดเฉพาะสินค้าสำเร็จรูป ไม่รวมสินค้าระหว่างผลิต สินค้าระหว่างทาง และวัตถุดิบ
(สินค้าคงเหลือก่อนหักค่าเผื่อมูลค่าราคาขายต่ำกว่าทุนและค่าเผื่อสินค้าล้าสมัย)

** ระยะเวลาเก็บหนี้เฉลี่ย + ระยะเวลาขายสินค้าเฉลี่ย – ระยะเวลาชำระหนี้

หมายเหตุ :
บริษัทฯได้มีการจัดประเภทรายการบัญชีบางรายการที่ใช้ในการคำนวณอัตราส่วนทางการเงินปี 2547
และ 2548 ใหม่ เพื่อให้สอดคล้องกับการจัดประเภทรายการบัญชีของปี 2549 ในงบการเงิน
โดยไม่มีผลกระทบต่อกำไรสุทธิหรือส่วนของผู้ถือหุ้นตามที่ได้รายงานไปแล้ว ดังนั้น
อัตราส่วนทางการเงินของปี 2547 และ 2548
ที่ใช้ในการเปรียบเทียบอาจเปลี่ยนแปลงไปจากที่ได้เปิดเผยไว้ในรายงานประจำปี 2548

12.2 คำอธิบายและการวิเคราะห์ฐานะการเงิน และผลการดำเนินงาน

วิเคราะห์อัตราส่วนทางการเงินจากงบการเงินรวม

สภาพคล่อง

อัตราส่วนสภาพคล่อง 1.55 เท่า อัตราส่วนสภาพคล่องหมุนเวียนเร็ว 0.95 เท่า
และอัตราส่วนสภาพคล่องกระแสเงินสด 0.49 เท่า อัตราส่วนทั้งสามลดลงเล็กน้อยเมื่อเทียบกับปี
พ.ศ. 2548 สาเหตุที่กลุ่มอัตราส่วนสภาพคล่องลดลง
เพราะกลุ่มบริษัทมีรายจ่ายลงทุนเพิ่มขึ้นจากปีก่อนตามการขยายตัวของกลุ่มบริษัท
ตลอดจนบริษัทฯมีการจ่ายเงินปันผลระหว่างกาลในปี พ.ศ. 2549 อย่างไรก็ตาม
สภาพคล่องทางการเงินของกลุ่มบริษัทยังคงสูงพอสมควรและใกล้เคียงกับปีก่อน
สำหรับรอบการหมุนเวียนเงินสด (Cash Cycle) ลดลงเล็กน้อยจาก 36.21 วัน ในปี พ.ศ.
2548 เป็น 31.93 วัน ในปี พ.ศ. 2549 เนื่องมาจากประสิทธิภาพการเก็บชำระหนี้ดีขึ้น
ลดเหลือเพียง 62.51 วัน ในปี พ.ศ. 2549 จากเดิม 65.39 วัน ในปี พ.ศ. 2548
นอกจากนั้นกลุ่มบริษัทสามารถยืดระยะเวลาการจ่ายชำระหนี้เพิ่มขึ้นจากเดิม 57.91 วัน ในปี พ.ศ.
2548 เป็น 60.75 วัน ในปี พ.ศ. 2549 สรุปได้ว่ากลุ่มบริษัทมีสภาพคล่องทางการเงินในระดับสูง

ความสามารถในการหากำไร

อัตรากำไรขั้นต้นต่อยอดขายเพิ่มสูงขึ้นจากเดิมร้อยละ 20.52 เป็น 21.03 ในปี พ.ศ. 2549
เนื่องจากการปรับราคาขายและการขยายตัวของยอดขายกลุ่มสินค้าที่ทำกำไรเพิ่มขึ้น
รวมทั้งการผลิตที่สูงขึ้นตามการขยายตัวของยอดขายทำให้ต้นทุนขายต่อหน่วยต่ำลง
แต่อัตรากำไรจากการดำเนินงานต่อยอดขายลดลงเล็กน้อยเนื่องจากการเพิ่มขึ้นของค่าใช้จ่ายในการขายและบริหารตามการเพิ่มของยอดขายที่เพิ่มสูงขึ้น
รวมทั้งค่าใช้จ่ายเพิ่มขึ้นสำหรับการจัดจำหน่ายและส่งเสริมการขายผลิตภัณฑ์ใหม่
นอกจากนี้อัตรากำไรสุทธิต่อรายได้รวม และอัตราผลตอบแทนผู้ถือหุ้นในปี พ.ศ. 2549
สูงขึ้นจากปีก่อนจากร้อยละ 5.58 เป็น 7.39 และจากร้อยละ 5.75 เป็น 8.28 ตามลำดับ
เนื่องจากผลประกอบการดำเนินงานของบริษัทฯดีขึ้น
และการรับรู้ภาษีเงินได้รอการตัดบัญชีจากผลขาดทุนทางภาษีที่บริษัทฯยังไม่ได้ใช้ยกมา
สรุปได้ว่ากลุ่มบริษัทมีความสามารถในการทำกำไรดีขึ้น

ประสิทธิภาพในการดำเนินงาน

อัตราผลตอบแทนจากสินทรัพย์เพิ่มขึ้นจากร้อยละ 4.25 ในปี พ.ศ. 2548 เป็นร้อยละ 6.18 ในปี
พ.ศ. 2549 เนื่องจากกำไรสุทธิเพิ่มขึ้นอย่างมากจากเดิม 263.90 ล้านบาท เป็น 396.42
ล้านบาท สรุปได้ว่ากลุ่มบริษัทมีประสิทธิภาพการดำเนินงานสูงขึ้น

นโยบายการเงิน

อัตราส่วนหนี้สินต่อส่วนของผู้ถือหุ้นเพิ่มขึ้นจาก 0.33 เท่า ในปี พ.ศ. 2548 เป็น 0.35 เท่า ในปี
พ.ศ. 2549
สาเหตุการเพิ่มขึ้นของหนี้สินเกิดจากการขยายตัวของการสั่งซื้อวัตถุดิบและปัจจัยการผลิตและการลงทุนในสินทรัพย์ถาวรเพิ่มขึ้น
ซึ่งเป็นสัดส่วนที่สูงกว่าการเพิ่มขึ้นของส่วนของผู้ถือหุ้น อย่างไรก็ตาม
กลุ่มบริษัทยังคงรักษาระดับอัตราส่วนความสามารถชำระดอกเบี้ย
และอัตราการจ่ายเงินปันผลได้ใกล้เคียงกับปีก่อน

วิเคราะห์จากงบการเงินรวม

12.2.1 ภาพรวมการดำเนินธุรกิจ

ก. รายได้

  กลุ่มบริษัทศรีไทยซุปเปอร์แวร์ได้วางกลยุทธ์ให้การทำธุรกิจมีลักษณะครบวงจร
  ลดการพึ่งพาธุรกิจนอกกลุ่ม โดยรายได้ของกลุ่มบริษัทมาจากสายธุรกิจพลาสติกเป็นหลัก
  ในขณะที่รายได้จากสายธุรกิจซื้อมาขายไปยังไม่มากนักเมื่อเทียบกับยอดขายทั้งหมดของกลุ่มบริษัท
  เนื่องจากเป็นสายธุรกิจใหม่ที่บริษัทฯเพิ่งเริ่มในปี พ.ศ. 2549
  โดยบริษัทฯมีความต้องการที่จะมุ่งสู่ธุรกิจการค้าและผลักดันให้เป็นธุรกิจที่ช่วยสร้างรายได้หลักให้กับบริษัทฯในอนาคต

  ในส่วนของสายธุรกิจพลาสติกซึ่งจำแนกเป็นผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือนนั้น
  บริษัทฯมีสัดส่วนรายได้จากผลิตภัณฑ์เพื่องานอุตสาหกรรมสูงกว่าผลิตภัณฑ์เครื่องใช้ในครัวเรือน
  ตลอดจนแนวโน้มการเติบโตของรายได้ที่ดีกว่า
  เนื่องจากผลิตภัณฑ์เพื่องานอุตสาหกรรมสามารถตอบสนองความต้องการของลูกค้าที่อยู่ในอุตสาหกรรมประเภทต่างๆ
  ได้อย่างหลากหลาย เช่น
  ชิ้นส่วนงานอุตสาหกรรมและชิ้นส่วนยานยนต์สามารถสนองตอบการขยายตัวของธุรกิจอสังหาริมทรัพย์และอุตสาหกรรมยานยนต์
  ลังพลาสติกสามารถตอบสนองความต้องการของอุตสาหกรรมเบียร์และน้ำอัดลม
  พาเลทสามารถสนองความต้องการของอุตสาหกรรมต่างๆ
  ที่มีคลังสินค้าของตนเองหรือเพื่อใช้สนับสนุนในระบบขนถ่ายสิ่งของ เป็นต้น
  ในขณะที่ผลิตภัณฑ์เครื่องใช้ในครัวเรือนจะสนองตอบความต้องการของผู้บริโภคโดยตรง
  ตลอดจนภัตตาคาร ร้านอาหาร เป็นต้น ดังนั้น
  ความหลากหลายของประเภทลูกค้าของผลิตภัณฑ์เพื่องานอุตสาหกรรม
  จึงมีมากกว่าประเภทลูกค้าของผลิตภัณฑ์เครื่องใช้ในครัวเรือน

ยอดขายจากสายธุรกิจประเภทต่างๆ ในปี พ.ศ. 2549 ประกอบด้วย

สายธุรกิจพลาสติก 92.20%

ประกอบด้วย

- ผลิตภัณฑ์เพื่องานอุตสาหกรรม 66.73%

- ผลิตภัณฑ์เครื่องใช้ในครัวเรือน 33.27%

สายธุรกิจซื้อมาขายไปและสายงานแม่พิมพ์ 7.80%

รวม 100.00%

  แม้ว่าทุกสายธุรกิจที่กลุ่มบริษัทดำเนินงานอยู่ จะประสบกับการแข่งขันสูง
  แต่กลุ่มบริษัทก็ยังคงรักษาความเป็นผู้นำในวงการสายธุรกิจพลาสติกทั้งผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  ตลอดจนสายงานแม่พิมพ์และอื่นๆ

ข. การตลาดและแนวโน้ม

1) สายธุรกิจพลาสติก

ตลาดผลิตภัณฑ์เพื่องานอุตสาหกรรมภายในประเทศ

  ถึงแม้ว่าภาวะเศรษฐกิจของประเทศในปี พ.ศ. 2549 จะมีการชะลอตัว
  และมีความไม่สงบทางการเมือง
  แต่ตลาดผลิตภัณฑ์เพื่องานอุตสาหกรรมในประเทศก็ยังมีการเติบโตตามการเติบโตของกลุ่มอุตสาหกรรมประเภทต่างๆ
  ได้แก่
  อุตสาหกรรมรถยนต์ที่มีการประกอบรถยนต์สำหรับจำหน่ายในประเทศและส่งออกไปยังต่างประเทศ
  และธุรกิจอสังหาริมทรัพย์ยังคงมีความต้องการของผู้บริโภคที่ดีอยู่
  ประกอบกับแนวโน้มของการเติบโตของธุรกิจด้านโลจิสติกส์ ซึ่งผู้ประกอบการต่างๆ
  ให้ความสนใจมากขึ้นต่อการลดต้นทุนการผลิตในส่วนของระบบการขนส่งที่สูงขึ้นตามสภาวะการณ์ของราคาน้ำมันที่สูงขึ้น
  และการบริหารระบบคลังสินค้าให้มีประสิทธิภาพมากขึ้น
  เพื่อช่วยลดค่าใช้จ่ายในการจัดเก็บและควบคุมดูแลสินค้าในคลัง

  บริษัทฯเป็นผู้ผลิตและจำหน่ายผลิตภัณฑ์เพื่องานอุตสาหกรรมให้แก่อุตสาหกรรมดังกล่าว
  โดยผลิตชิ้นส่วนให้แก่โรงงานผลิตรถยนต์และจักรยานยนต์
  ผลิตเปลือกหม้อแบตเตอรี่ให้แก่โรงงานผลิตแบตเตอรี่ ผลิตถังพลาสติกป้อนให้แก่โรงงานผลิตสี
  ผลิตชิ้นส่วนเครื่องใช้ไฟฟ้าให้แก่โรงงานผลิตเครื่องใช้ไฟฟ้า
  และผลิตพาเลทและลังอุตสาหกรรมให้แก่โรงงานที่มีคลังสินค้าเป็นของตนเองหรือมีความต้องการใช้เพื่อสนับสนุนในระบบขนถ่ายสิ่งของ
  ดังนั้น ยอดขายผลิตภัณฑ์เพื่องานอุตสาหกรรมภายในประเทศของบริษัทฯจึงเพิ่มขึ้นร้อยละ 15 ในปี
  พ.ศ. 2549 เมื่อเทียบกับปี พ.ศ. 2548 และคาดว่าจะเพิ่มขึ้นในอัตราใกล้เคียงกันสำหรับปี
  พ.ศ. 2550

ตลาดส่งออกผลิตภัณฑ์เพื่องานอุตสาหกรรม

  ถึงแม้ว่าค่าเงินบาทจะแข็งค่าขึ้นอย่างต่อเนื่องเมื่อเทียบกับเงินสกุลดอลล่าร์สหรัฐอเมริกา
  แต่มูลค่าการส่งออกผลิตภัณฑ์เพื่องานอุตสาหกรรมในปี พ.ศ. 2549 ของบริษัทฯเพิ่มขึ้นร้อยละ 56
  เมื่อเทียบกับปี พ.ศ. 2548 เนื่องจากบริษัทฯสามารถผลักดันการส่งออกสินค้าจำพวกลังพลาสติก
  เปลือกหม้อแบตเตอรี่รถยนต์ เป็นต้น ไปยังกลุ่มประเทศอินโดจีนและพม่า
  และมูลค่าการส่งออกสินค้าถังขยะพลาสติกผ่านตัวแทนจำหน่ายในต่างประเทศมีปริมาณขยายตัวสูงขึ้นเมื่อเทียบกับปี
  พ.ศ. 2548

  บริษัทฯคาดว่าในปี พ.ศ. 2550
  บริษัทฯจะยังสามารถรักษาตลาดส่งออกผลิตภัณฑ์เพื่องานอุตสาหกรรมที่ส่งออกไปยังกลุ่มประเทศอินโดจีนและพม่า
  รวมทั้งแนวโน้มคำสั่งซื้อสินค้าถังขยะจากตัวแทนจำหน่ายในต่างประเทศจะมีปริมาณไม่น้อยกว่าปี
  พ.ศ. 2549 โดยยังเน้นการส่งออกไปยังประเทศเกาหลี จีน สิงคโปร์ ออสเตรเลีย
  และกลุ่มประเทศตะวันออกกลาง

ตลาดผลิตภัณฑ์เครื่องใช้ในครัวเรือนภายในประเทศ

  ถึงแม้ว่าจะได้รับผลกระทบจากการใช้จ่ายที่ลดลงของผู้บริโภค
  อันเนื่องมาจากภาวะเศรษฐกิจชะลอตัวของประเทศและความไม่แน่นอนทางการเมือง
  แต่ผลิตภัณฑ์เครื่องใช้ในครัวเรือนของบริษัทฯยังสามารถรักษายอดขายผลิตภัณฑ์เครื่องใช้ในครัวเรือนภายในประเทศในปี
  พ.ศ. 2549 ได้โดยเพิ่มขึ้นเล็กน้อยจากปี พ.ศ. 2548
  เนื่องจากบริษัทฯมีช่องทางการจำหน่ายสินค้าที่หลากหลายและทีมงานระบบขายตรงที่มีประสิทธิภาพ
  ทำให้บริษัทฯเข้าถึงลูกค้ากลุ่มใหม่ๆ ได้มากขึ้น

  แนวโน้มของตลาดผลิตภัณฑ์เครื่องใช้ในครัวเรือนภายในประเทศยังคงเติบโตได้อย่างต่อเนื่อง
  เนื่องจากผลิตภัณฑ์เครื่องใช้ในครัวเรือนของบริษัทฯสามารถเข้าไปทดแทนเครื่องถ้วยชามที่ผลิตจากวัสดุอื่นๆ
  เช่น กระเบื้องซึ่งแตกง่าย เป็นต้น และส่วนแบ่งตลาดประมาณร้อยละ 10
  ที่ยังน้อยอยู่เมื่อเทียบกับตลาดรวมเครื่องใช้บนโต๊ะอาหารที่ทำจากวัสดุทุกประเภท
  โดยบริษัทฯคาดว่ายอดขายของผลิตภัณฑ์เครื่องใช้ในครัวเรือนภายในประเทศของบริษัทฯในปี
  พ.ศ. 2550 จะยังคงเพิ่มขึ้นอย่างต่อเนื่อง

ตลาดส่งออกผลิตภัณฑ์เครื่องใช้ในครัวเรือน

  มูลค่าการส่งออกผลิตภัณฑ์เครื่องใช้ในครัวเรือนของบริษัทฯในปี พ.ศ. 2549 เพิ่มสูงขึ้นร้อยละ
  27 เมื่อเทียบกับปี พ.ศ. 2548
  อันมีผลมาจากการส่งออกไปยังตลาดเอเชียใต้และตะวันออกกลางมีการเติบโตอย่างก้าวกระโดด
  ในขณะที่การส่งออกไปยังกลุ่มประเทศในเอเชียตะวันออกและยุโรปมีการเติบโตอย่างต่อเนื่อง
  ส่วนการส่งออกไปยังตลาดสหรัฐอเมริกาก็เติบโตขึ้นเล็กน้อย
  เนื่องจากผลกระทบจากการแข่งขันด้านราคาสินค้าจากประเทศจีน

  ในปี พ.ศ. 2550
  บริษัทฯคาดว่าบริษัทฯจะยังได้รับผลกระทบจากค่าเงินบาทที่แข็งค่าขึ้นเมื่อเทียบกับเงินสกุลดอลล่าร์สหรัฐอเมริกา
  ทำให้ความสามารถในการแข่งขันของกลุ่มผลิตภัณฑ์เครื่องใช้ในครัวเรือนลดลงเมื่อเทียบกับคู่แข่งขันจากประเทศอื่นๆ
  โดยเฉพาะจากจีน
  ทั้งนี้จากประมาณการมูลค่าการส่งออกผลิตภัณฑ์เครื่องใช้ในครัวเรือนของบริษัทฯในปี พ.ศ. 2550
  คงใกล้เคียงเมื่อเทียบกับปี พ.ศ. 2549

  บริษัทฯยังมุ่งมั่นในการนำเสนอผลิตภัณฑ์เครื่องใช้ในครัวเรือนที่ผลิตจากวัตถุดิบเมลามีน
  รวมทั้งพัฒนารูปทรงผลิตภัณฑ์และลวดลายให้มีความเหมาะสมกับความต้องการที่หลากหลายมากขึ้น
  นอกจากนี้ บริษัทฯยังมุ่งมั่นที่จะขยายการส่งออกไปยังตลาดใหม่ๆ ในกลุ่มประเทศยุโรปตะวันออก,
  แอฟริกา และอเมริกาใต้ อย่างต่อเนื่องตามเป้าหมายในการส่งออกที่เคยกำหนดให้ได้ครบ 100
  ประเทศ ภายในปี พ.ศ. 2551 ซึ่งในปี พ.ศ. 2549 บริษัทฯสามารถส่งออกไปยังประเทศต่างๆ
  เพิ่มขึ้นจนส่งออกได้ 60 ประเทศทั่วโลกแล้ว

2) สายธุรกิจซื้อมาขายไป

  ในช่วงเริ่มแรกของสายธุรกิจซื้อมาขายไปของบริษัทฯเป็นการทำตลาดและจัดจำหน่ายสินค้าในประเทศเกือบทั้งหมด
  โดยการแสวงหาสินค้าที่ทันสมัยและเป็นที่นิยมของตลาดจากทั้งในประเทศและต่างประเทศมาจำหน่ายผ่านช่องทางการจำหน่ายต่างๆ
  ของบริษัทฯไม่ว่าจะเป็นการจำหน่ายโดยบริษัทฯเอง ทีมงานขายตรง ตัวแทนจำหน่ายของบริษัทฯ
  หรือห้างสรรพสินค้าต่างๆ ซึ่งในปัจจุบันสินค้าหลักๆ ที่บริษัทฯได้สั่งซื้อและนำเข้ามาจำหน่ายแล้ว
  ได้แก่ กล่องถนอมอาหาร Lock&Lock อุปกรณ์การจัดเตรียมอาหารจากต่างประเทศ
  โต๊ะและเตียงนอนชายหาด เป็นต้น และเน้นการจำหน่ายสินค้าไปยังผู้บริโภคโดยตรง
  และกลุ่มธุรกิจโรงแรม ตลอดจนร้านอาหารต่างๆ

ค. ผลการดำเนินงาน (จากงบการเงินรวมโดยย่อ)

  --------------------------- ---------- --------- ---------- --------- ---------- ---------
  หน่วย : ล้านบาท                                                                    

                              2549                 2548                 2547       

                              จำนวนเงิน   %         จำนวนเงิน   %         จำนวนเงิน   %

  รายได้จากการขายและงานรับจ้าง   5,314      100.00    4,691      100.00    4,500      100.00

  ต้นทุนขายและงานรับจ้าง          (4,197)    (78.97)   (3,728)    (79.48)   (3,556)    (79.01)

  กำไรขั้นต้น                    1,117      21.03     963        20.52     945        20.99

  ค่าใช้จ่ายขายและบริหาร          (845)      (15.90)   (692)      (14.74)   (642)      (14.27)

  รายได้อื่น                     51         0.97      37         0.79      42         0.94

  ส่วนแบ่งกำไรจากบริษัทร่วม        63         1.19      43         0.91      58         1.28

  ดอกเบี้ยจ่าย                   (22)       (0.41)    (26)       (0.55)    (38)       (0.85)

  ภาษีเงินได้                    58         1.08      (23)       (0.50)    (20)       (0.45)

  กำไรสุทธิ                     396        7.46      264        5.63      314        6.99
  --------------------------- ---------- --------- ---------- --------- ---------- ---------

ผลการดำเนินงานกำไรสุทธิ ประจำปี พ.ศ. 2549 จำนวน 396.42 ล้านบาท
หรืออีกนัยหนึ่งกลุ่มบริษัทมีผลกำไรสุทธิเพิ่มขึ้น 132.51 ล้านบาทนั้น
สรุปคำชี้แจงการเปรียบเทียบผลการดำเนินงานและฐานะการเงินรวมของปี พ.ศ. 2549 และพ.ศ.
2548 ดังต่อไปนี้

-   งบกำไรขาดทุนรวมสำหรับรอบปีสิ้นสุดวันที่ 31 ธันวาคม พ.ศ. 2549
    เปรียบเทียบกับงวดเดียวกันสิ้นสุดวันที่ 31 ธันวาคม พ.ศ. 2548
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2549
    หน้า 4)

1.  รายได้จากการขายและงานรับจ้างรวม จำนวน 5,314.14 ล้านบาท สูงขึ้นจากปีก่อนจำนวน
    623.04 ล้านบาท หรือร้อยละ 13.28 เนื่องจาก

    -   รายได้จากธุรกิจพลาสติก – ผลิตภัณฑ์เครื่องใช้ในครัวเรือน จำนวน 1,629.90
        ล้านบาท คิดเป็นร้อยละ 30.67 ของรายได้รวม เพิ่มขึ้นจากปีก่อน จำนวน 130.24
        ล้านบาท หรือร้อยละ 8.68
        เนื่องจากกำลังการซื้อที่เพิ่มขึ้นจากการดำเนินงานในโครงการ SML
        ของภาครัฐสำหรับการขายส่ง และการส่งออกที่ขยายตัวสูงขึ้นจากปีก่อน

    -   รายได้จากธุรกิจพลาสติก – ผลิตภัณฑ์เพื่องานอุตสาหกรรมในประเทศและต่างประเทศ
        จำนวน 3,269.51 ล้านบาท คิดเป็นร้อยละ 61.53 ของรายได้รวมซึ่งเพิ่มขึ้นจากปีก่อน
        จำนวน 542.82 ล้านบาท หรือร้อยละ 19.91
        เนื่องจากมีกำลังซื้อจากการดำเนินงานโครงการ SML ของภาครัฐ
        การเพิ่มยอดขายจากคำสั่งซื้อสินค้าใหม่ๆ ในกลุ่มสินค้าพลาสติกบางกลุ่ม
        รวมถึงการปรับราคาสินค้าและสัดส่วนโครงสร้างการขายใหม่และการส่งออกที่ขยายตัวสูงขึ้น

    -   รายได้จากสายธุรกิจซื้อมาขายไปและแม่พิมพ์จำนวน 414.73 ล้านบาท คิดเป็นร้อยละ
        7.80 ของรายได้รวมนั้น ลดลงจากปีก่อนจำนวน 50.02 ล้านบาท หรือร้อยละ 10.76
        เนื่องจากคำสั่งทำแม่พิมพ์สำหรับกลุ่มลูกค้าผลิตภัณฑ์เพื่องานอุตสาหกรรมมีการลงทุนลดลงเพราะแม่พิมพ์จะมีอายุการใช้งานมากกว่า
        1 ปี และปัจจุบันแม่พิมพ์ยังอยู่ในช่วงการใช้ประโยชน์จากการลงทุนปีก่อนๆ

2.  กำไรขั้นต้นรวม จำนวน 1,117.49 ล้านบาท เพิ่มขึ้นจำนวน 154.79 ล้านบาท
    หรืออัตรากำไรขั้นต้นต่อยอดขายสำหรับปี พ.ศ. 2549 คิดเป็นร้อยละ 21.03
    เพิ่มขึ้นจากปีก่อนซึ่งมีอัตราร้อยละ 20.53
    เนื่องจากการปรับราคาขายและการขยายตัวของยอดขายกลุ่มสินค้าที่ทำกำไรเพิ่มขึ้น
    รวมทั้งกำลังการผลิตที่สูงขึ้นตามการขยายตัวของยอดขาย

3.  ค่าใช้จ่ายในการขายและบริหาร จำนวน 844.72 ล้านบาท เพิ่มขึ้นจากปีก่อนจำนวน 153.04
    ล้านบาท โดยค่าใช้จ่ายในการขายและบริหารต่อยอดขายสำหรับปี พ.ศ. 2549 คิดเป็นร้อยละ
    15.90 เพิ่มขึ้นจากปีก่อนซึ่งมีอัตราร้อยละ 14.75
    ค่าใช้จ่ายสำหรับปีนี้ที่เพิ่มขึ้นเนื่องจากการปรับเงินเดือนและค่าแรงประจำปีรวมถึงการจัดหาบุคลากรเพิ่มเติมเพื่อรองรับการขยายตัวของธุรกิจ
    ค่าใช้จ่ายโฆษณาและส่งเสริมการขายที่เพิ่มขึ้น
    ตลอดจนค่าใช้จ่ายในการขนส่งทั้งภายในประเทศและส่งออกต่างประเทศที่สูงขึ้นจากการขยายตัวของยอดขายและต้นทุนค่าขนส่งที่เพิ่มขึ้นจากสภาวะราคาน้ำมัน

4.  ส่วนแบ่งกำไรของบริษัทร่วมและส่วนได้เสียในกิจการร่วมค้าจำนวน 63.02 ล้านบาท
    เพิ่มขึ้นจากปีก่อนจำนวน 20.10 ล้านบาท
    เนื่องจากบริษัทร่วมมียอดขายและอัตรากำไรขั้นต้นที่เพิ่มขึ้นอย่างมีนัยสำคัญ
    ซึ่งเป็นผลจากการรับคำสั่งซื้อสินค้าที่มีอัตรากำไรที่ดีเพิ่มขึ้น
    นอกจากนี้บริษัทร่วมที่ประกอบธุรกิจผลิตบรรจุภัณฑ์ประเภทกล่องกระดาษมีกำไรจากการขายที่ดินและโรงงาน

5.  ดอกเบี้ยจ่ายรวมจำนวน 21.54 ล้านบาท ลดลงจากปีก่อน จำนวน 4.32 ล้านบาท
    เนื่องจากจ่ายชำระคืนเงินต้นตามกำหนดในระหว่างปี

6.  ภาษีเงินได้ (เครดิต) จำนวน 57.51 ล้านบาท
    เกิดจากการรับรู้สินทรัพย์ภาษีเงินได้รอการตัดบัญชีจากผลขาดทุนทางภาษีที่บริษัทฯยังไม่ได้ใช้ยกมา
    สุทธิด้วยรายจ่ายภาษีเงินได้นิติบุคคลของบริษัทย่อย

7.  อื่นๆ

  กำไรต่อหุ้นขั้นพื้นฐานจำนวน 1.46 บาทต่อหุ้น เปรียบเทียบกับปีก่อนจำนวน 0.94 บาทต่อหุ้น
  เพิ่มขึ้นร้อยละ 55.32
  เนื่องจากกำไรสุทธิสำหรับปีเพิ่มสูงขึ้นจากปีก่อนเป็นจำนวนมากและจำนวนหุ้นที่ลดลงจากโครงการหุ้นทุนซื้อคืนในปี
  พ.ศ. 2548

-   งบดุลรวม ณ วันที่ 31 ธันวาคม พ.ศ. 2549 เปรียบเทียบกับงบดุลรวม ณ วันที่ 31 ธันวาคม
    พ.ศ. 2548 (รายละเอียดปรากฏตามงบการเงินรวมและงบการเงินเฉพาะบริษัทสำหรับปี
    พ.ศ. 2549 หน้า 2 – 3)

1.  สินทรัพย์รวม จำนวน 6,702.40 ล้านบาท เพิ่มขึ้นจาก 31 ธันวาคม พ.ศ. 2548 จำนวน
    582.74 ล้านบาท หรือร้อยละ 9.52 ประกอบด้วยการเปลี่ยนแปลงที่มีสาระสำคัญดังนี้

    -   ลูกหนี้และตั๋วเงินรับการค้าสุทธิ จำนวน 964.90 ล้านบาท เพิ่มขึ้นจากปีก่อนจำนวน
        114.77 ล้านบาท เนื่องจากการขยายตัวของยอดขาย

    -   สินค้าคงเหลือจำนวน 732.98 ล้านบาท เพิ่มขึ้นจากปีก่อนจำนวน 98.14 ล้านบาท
        เนื่องจากราคาวัตถุดิบที่สูงขึ้นซึ่งที่เป็นปัจจัยหลักในการผลิตโดยสัมพันธ์กับราคาน้ำมันที่สูงขึ้นและปริมาณสินค้าคงเหลือเพิ่มขึ้นตามการขยายตัวของยอดขาย

    -   เงินลงทุนในบริษัทร่วมและส่วนได้เสียในกิจการร่วมค้า จำนวน 487.35 ล้านบาท
        เพิ่มขึ้นจากปีก่อน จำนวน 50.18 ล้านบาท เนื่องจากการลงทุนเพิ่มในบริษัทร่วมจำนวน
        9.95 ล้านบาท และชำระเงินลงทุนส่วนที่เหลือในบริษัทร่วมแห่งหนึ่งจำนวน 1.9
        ล้านบาท รวมทั้งผลการดำเนินงานของกลุ่มบริษัทร่วมและกิจการร่วมค้าสำหรับปี พ.ศ.
        2549

    -   ที่ดิน อาคารและอุปกรณ์ จำนวน 3,949.47 ล้านบาท เพิ่มขึ้นจากปีก่อน 270.74
        ล้านบาท ส่วนใหญ่เนื่องมาจากการจัดหาสินทรัพย์เพิ่มเติม
        สุทธิด้วยค่าเสื่อมราคาระหว่างงวดและการประเมินราคาสินทรัพย์เพิ่มขึ้นในระหว่างปี

    -   สินทรัพย์ภาษีเงินได้รอการตัดบัญชีจำนวน 80.59 ล้านบาท
        เกิดจากการประมาณกำไรทางภาษีในอนาคตจากขาดทุนสะสมทางภาษีที่ยังไม่ได้ใช้
        ซึ่งจะหมดอายุภายในปี พ.ศ. 2553

2.  หนี้สินรวมจำนวน 1,741.92 ล้านบาท เพิ่มขึ้นจาก 31 ธันวาคม พ.ศ. 2548 จำนวน
    233.15 ล้านบาท หรือร้อยละ 15.45 ประกอบด้วยการเปลี่ยนแปลงที่มีสาระสำคัญดังนี้

    -   เงินเบิกเกินบัญชีธนาคารและเงินกู้ยืมระยะสั้นจากธนาคาร จำนวน 89.25 ล้านบาท
        เพิ่มขึ้นจากปีก่อนจำนวน 61.12 ล้านบาท
        เนื่องจากการกู้เงินจากตั๋วสัญญาใช้เงินระยะสั้นเพื่อใช้ในการดำเนินงาน

    -   เจ้าหนี้การค้าจำนวน 786.20 ล้านบาท เพิ่มขึ้นจากปีก่อน จำนวน 156.11 ล้านบาท
        เนื่องจากการซื้อวัตถุดิบและปัจจัยการผลิตเพื่อรองรับการผลิตสินค้าเพิ่มขึ้นตามการขยายตัวของยอดขาย

    -   เจ้าหนี้สินทรัพย์ถาวร จำนวน 130.59 ล้านบาท เพิ่มขึ้นจากปีก่อนจำนวน 119.51
        ล้านบาท เนื่องจากมีการลงทุนสินทรัพย์ถาวรเพิ่มขึ้นเพื่อรองรับการขยายตัวของธุรกิจ

    -   เงินกู้ยืมระยะยาวและส่วนที่ถึงกำหนดชำระภายในหนึ่งปี รวมจำนวน 291.67 ล้านบาท
        ลดลงจำนวน 186.81 ล้านบาท เนื่องจากการจ่ายชำระเงินกู้ในระหว่างปีจำนวน
        235.13 ล้านบาท
        และการกู้เงินเพิ่มเติมของบริษัทย่อยในโครงการอนุรักษ์พลังงานจำนวน 51.52 ล้านบาท

    -   หนี้สินภาษีเงินได้รอตัดบัญชี จำนวน 291.53 ล้านบาท เพิ่มขึ้นจากปีก่อน จำนวน
        105.20 ล้านบาท เนื่องจากการประเมินราคาสินทรัพย์เพิ่มขึ้นในระหว่างปี
        และสุทธิด้วยค่าเสื่อมราคาของสินทรัพย์ที่มีการประเมินราคา

3.  ส่วนของผู้ถือหุ้นรวมจำนวน 4,960.48 ล้านบาท เพิ่มขึ้นจาก 31 ธันวาคม พ.ศ. 2548
    จำนวน 349.58 ล้านบาท หรือร้อยละ 7.58
    ประกอบด้วยรายการเปลี่ยนแปลงที่มีสาระสำคัญดังต่อไปนี้

    -   กำไรสะสมเพิ่มขึ้นด้วยผลกำไรสุทธิสำหรับปี พ.ศ. 2549 จำนวน 396.42 ล้านบาท
        และสุทธิด้วยการจ่ายเงินปันผลจากการดำเนินงานของปี พ.ศ. 2548
        และการจ่ายเงินปันผลระหว่างกาลในไตรมาส 3 ของปี พ.ศ. 2549 รวมเป็นเงิน
        216.79 ล้านบาท

    -   ส่วนเกินทุนจากการตีมูลค่ายุติธรรมของสินทรัพย์เพิ่มขึ้น จำนวน 73.70
        ล้านบาทเนื่องมาจากการประเมินราคาสินทรัพย์เพิ่มขึ้น
        สุทธิด้วยการโอนตัดบัญชีส่วนเกินทุนฯดังกล่าวของปี
        ซึ่งสอดคล้องกับค่าเสื่อมราคาที่เพิ่มขึ้นในส่วนของสินทรัพย์ที่ตีราคาเพิ่มและมีผลต่อการเพิ่มขึ้นของกำไรสะสม

-   งบกระแสเงินสดรวมสำหรับรอบระยะเวลาหนึ่งปีสิ้นสุดวันที่ 31 ธันวาคม พ.ศ. 2549
    เปรียบเทียบกับปีก่อน สิ้นสุดวันที่ 31 ธันวาคม พ.ศ. 2548
    กลุ่มบริษัทมีกระแสเงินสดสุทธิลดลงรวม 72.12 ล้านบาท
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2549
    หน้า 7, 65 – 67) ประกอบด้วย

1.  เงินสดรับสุทธิจากการดำเนินงานจำนวน 592.98 ล้านบาท ลดลงจากปีก่อนซึ่งมีจำนวน
    731.07 ล้านบาท เนื่องจากการเพิ่มขึ้นของลูกหนี้การค้า
    สินค้าคงเหลือและเจ้าหนี้การค้าจากการขยายตัวของการผลิตและยอดขาย

2.  เงินสดสุทธิใช้ไปในกิจกรรมลงทุนจำนวน 314.98 ล้านบาท
    เนื่องจากการจัดหาสินทรัพย์เพื่อการรองรับธุรกิจที่ขยายตัวเพิ่มขึ้น จำนวน 323.15 ล้านบาท
    และเงินสดจ่ายลงทุนในบริษัทร่วมและอื่นๆ จำนวน 17.33 ล้านบาท
    สุทธิด้วยเงินสดรับจากเงินปันผลจำนวน 16.20 ล้านบาท

3.  เงินสดสุทธิใช้ไปในกิจกรรมจัดหาเงิน จำนวน 350.12 ล้านบาท
    ส่วนใหญ่เนื่องจากการจ่ายคืนเงินกู้ยืมระยะยาวจำนวน 235.13 ล้านบาท
    เงินสดจ่ายเงินปันผลจากกำไรสุทธิของกลุ่มบริษัทฯประจำปี พ.ศ. 2548
    และการจ่ายเงินปันผลระหว่างกาลในไตรมาส 3 ของปี พ.ศ. 2549 รวมจำนวน 230.87
    ล้านบาท
    สุทธิด้วยการรับจากการกู้เงินเพิ่มเติมของบริษัทย่อยในโครงการอนุรักษ์พลังงานจำนวน 51.52
    ล้านบาท และเงินเบิกเกินบัญชีธนาคารและเงินกู้ยืมระยะสั้นจากธนาคารเพิ่มขึ้นจำนวน 64.37
    ล้านบาท

  12.2.2 คุณภาพของสินทรัพย์

  จากงบการเงินรวม ณ 31 ธันวาคม พ.ศ. 2549
  กลุ่มบริษัทมียอดลูกหนี้การค้าและตั๋วเงินรับการค้าทั้งสิ้น 978.83 ล้านบาท
  (ก่อนค่าเผื่อหนี้สงสัยจะสูญ) ในจำนวนนี้มียอดลูกหนี้ที่ค้างชำระเกินกำหนดมากกว่า 3
  เดือนขึ้นไปจำนวน 14.92 ล้านบาท โดยแบ่งยอดลูกหนี้ค้างชำระตามอายุลูกหนี้ได้ดังนี้.-

ยอดลูกหนี้การค้าที่ค้างชำระเกินกำหนดมากกว่า 3 เดือนขึ้นไป

ณ วันที่ 31 ธันวาคม

แบ่งตามอายุลูกหนี้

  ----------------------------------- ---------------- -- ----------------
                                      งบการเงินรวม         

                                      พ.ศ. 2549           พ.ศ. 2548

                                      ล้านบาท              ล้านบาท

  มากกว่า 3 เดือนถึง 6 เดือน              3.78                1.92

  มากกว่า 6 เดือนถึง 12 เดือน             0.83                0.56

  มากกว่า 12 เดือนขึ้นไป                  10.31               15.30

  รวม                                 14.92               17.78
  ----------------------------------- ---------------- -- ----------------

  ลูกหนี้การค้ารับรู้เริ่มแรกด้วยมูลค่าตามใบแจ้งหนี้
  และจะวัดมูลค่าต่อมาด้วยจำนวนเงินที่เหลืออยู่หักด้วยค่าเผื่อหนี้สงสัยจะสูญ
  ซึ่งกลุ่มบริษัทประมาณค่าเผื่อหนี้สงสัยจะสูญ โดยประมาณจากการสอบทานยอดคงเหลือ ณ วันสิ้นปี
  โดยอาศัยการประเมินผลของฝ่ายบริหารเกี่ยวกับความสูญเสียที่อาจจะเกิดขึ้นจากยอดลูกหนี้ที่คงค้างอยู่
  ณ วันสิ้นปี การประเมินผลดังกล่าว
  ได้คำนึงถึงประสบการณ์การชำระเงินในอดีตและปัจจัยอย่างอื่น
  ซึ่งรวมทั้งการพิจารณาถึงการเปลี่ยนแปลงในส่วนประกอบและปริมาณของลูกหนี้
  ความสัมพันธ์ของยอดค่าเผื่อต่อยอดลูกหนี้ ตลอดจนสภาวะทางเศรษฐกิจภายในประเทศ
  ค่าเผื่อหนี้สงสัยจะสูญหมายถึง
  ผลต่างระหว่างราคาตามบัญชีของลูกหนี้การค้าเปรียบเทียบกับมูลค่าที่คาดว่าจะได้รับจากลูกหนี้การค้า
  หนี้สูญที่เกิดขึ้นในระหว่างปี จะรับรู้ไว้ในงบกำไรขาดทุน
  โดยถือเป็นส่วนหนึ่งของค่าใช้จ่ายในการขายและบริหาร

  สำหรับมาตรการบริหารคุณภาพสินทรัพย์
  บริษัทฯมีการกำหนดเกณฑ์การตั้งวงเงินสินเชื่อที่รัดกุมให้แก่ลูกค้ารายใหม่
  โดยพิจารณาฐานะการเงินของลูกค้า
  ประมาณการสั่งซื้อแต่ละงวดและข้อตกลงของระยะเวลาการชำระเงิน
  โดยกำหนดผู้มีอำนาจอนุมัติตามวงเงินและระยะเวลาชำระเงิน นอกจากนี้
  บริษัทฯยังมีการให้ระดับความน่าเชื่อถือ (Credit Rating) ของลูกค้าแต่ละราย
  โดยพิจารณาจากประวัติการสั่งซื้อและชำระหนี้ และมีการทบทวนระดับดังกล่าวตามสถานการณ์

  ส่วนการติดตามหนี้ค้างชำระ บริษัทฯได้ติดตามลูกหนี้อย่างใกล้ชิดตลอดเวลา
  โดยกำหนดขั้นตอนการติดตามหนี้ค้างชำระเป็นระยะๆ
  ตลอดจนดำเนินคดีฟ้องร้องต่อศาลในกรณีที่มีหนี้ค้างชำระเกินหลักเกณฑ์ที่กำหนด

  สำหรับการตั้งสำรองของทรัพย์สินประเภทอื่นๆ
  กลุ่มบริษัทตระหนักดีถึงความเพียงพอในการตั้งสำรอง
  เพื่อให้งบการเงินสะท้อนฐานะทางการเงินที่แท้จริงของกลุ่มบริษัท โดยในปี พ.ศ. 2549
  มียอดสำรองของทรัพย์สินประเภทต่างๆ ดังนี้

  ------------------------------------------ -------------- -- ---------------
                                             งบการเงินรวม       

                                             พ.ศ. 2549         พ.ศ. 2548

                                             ล้านบาท            ล้านบาท

  ค่าเผื่อหนี้สงสัยจะสูญ - ลูกหนี้การค้า                13.93             16.56

  ค่าเผื่อมูลค่าราคาขายต่ำกว่าทุนและค่าเผื่อสินค้าล้าสมัย   15.42             18.91

  สำรองการด้อยค่าของเงินลงทุน                    32.12             27.02

  ค่าเผื่อการด้อยค่าของเครื่องจักรและอุปกรณ์           5.53              2.57
  ------------------------------------------ -------------- -- ---------------

หมายเหตุ เนื่องจากบริษัทฯได้มีการจัดประเภทรายการบัญชีในงบการเงินปี 2548
ที่นำมาเปรียบเทียบใหม่ เพื่อให้สอดคล้องกับการจัดประเภทรายการบัญชีของปี 2549
ทำให้ยอดสำรองของทรัพย์สินบางรายการมีการเปลี่ยนแปลงจากที่ได้เปิดเผยไว้ในรายงานประจำปี
2548

12.2.3 หนี้สิน

  1) บริษัท ศรีไทยซุปเปอร์แวร์ จำกัด (มหาชน)

  บริษัทฯมีหนี้เงินกู้ยืมซึ่งไม่ใช่สินเชื่อทางการค้า (Non-trade Financing) อยู่ 2 รายการ
  ดังนี้

1.  เงินกู้ยืมระยะยาวจากธนาคารนครหลวงไทย จำกัด (มหาชน) และธนาคารกรุงเทพ จำกัด
    (มหาชน) วงเงิน 2,100 ล้านบาท กำหนดชำระคืนเงินต้นทุก 3 เดือน
    ระยะเวลาชำระคืนเงินกู้ครบถ้วนภายในปี พ.ศ. 2552 หนี้เงินกู้ยืมดังกล่าวมียอดคงเหลือ ณ
    วันที่ 31 ธันวาคม พ.ศ. 2549 จำนวน 125 ล้านบาท

2.  เงินกู้ยืมระยะยาวในโครงการเงินทุนหมุนเวียนเพื่อการอนุรักษ์พลังงานจากธนาคารนครหลวงไทย
    จำกัด (มหาชน) และธนาคารกรุงเทพ จำกัด (มหาชน) ในวงเงินรวม 383.89 ล้านบาท
    กำหนดชำระเงินต้นทุก 3 เดือน ชำระเงินต้นงวดแรกในเดือนมีนาคม พ.ศ. 2548
    ระยะเวลาชำระคืนเงินกู้ครบถ้วนภายในปี พ.ศ. 2556 หนี้เงินกู้ยืมดังกล่าวมียอดคงเหลือ ณ
    วันที่ 31 ธันวาคม พ.ศ. 2549 จำนวน 79.93 ล้านบาท

  ทั้งนี้ วงเงินกู้ยืมระยะยาวในโครงการเงินทุนหมุนเวียนเพื่อการอนุรักษ์พลังงานที่เพิ่มขึ้นจากปี
  พ.ศ. 2548 เนื่องจากในปี พ.ศ. 2549
  บริษัทฯได้ขอวงเงินสินเชื่อดังกล่าวเพิ่มเติมสำหรับมาตรการอนุรักษ์พลังงานของโรงงานสุขสวัสดิ์และโรงงานอมตะนคร
  ชลบุรี และได้ทำการเบิกถอนเงินกู้แล้วเพียงบางส่วนเมื่อวันที่ 29 มกราคม พ.ศ. 2550
  เป็นจำนวนเงิน 9.10 ล้านบาท

  บริษัทฯไม่มีปัญหาในการชำระคืนเงินต้นและดอกเบี้ยแต่ประการใด
  สัญญาเงินกู้ยืมระยะยาวซึ่งบริษัทฯลงนามร่วมกับธนาคารทั้งสองแห่ง
  ไม่มีเงื่อนไขที่เป็นสาระสำคัญที่อาจมีผลกระทบต่อการดำเนินงานหรือการขยายงานของบริษัทฯ
  ยกเว้นข้อกำหนดทางการเงินบางประการ เช่น การงดเว้นการก่อหนี้เพิ่ม
  การกำหนดอัตราส่วนความสามารถในการชำระหนี้
  และการกำหนดอัตราส่วนหนี้สินต่อส่วนของทุนรวม เป็นต้น

2) บริษัทย่อย

-   บริษัท ศรีไทยโมลด์ส จำกัด ซึ่งเป็นบริษัทย่อย
    มีเงินกู้ยืมระยะยาวในโครงการเงินทุนหมุนเวียนเพื่อการอนุรักษ์พลังงานจากธนาคารภายในประเทศ
    2 แห่ง ในวงเงินรวม 24.40 ล้านบาท มีกำหนดชำระคืนเงินต้นทุกเดือนและทุก 3 เดือน
    โดยเริ่มชำระงวดแรกในเดือนกรกฎาคม พ.ศ. 2549 และสิ้นสุดในปี พ.ศ. 2556
    หนี้เงินกู้ยืมระยะยาวดังกล่าวมียอดคงเหลือ ณ วันที่ 31 ธันวาคม พ.ศ. 2549 จำนวน
    22.31 ล้านบาท

-   บริษัท ศรีไทย มิยากาวา จำกัด ซึ่งเป็นบริษัทย่อย
    มีเงินกู้ยืมระยะยาวในโครงการเงินทุนหมุนเวียนเพื่อการอนุรักษ์พลังงานจากธนาคารภายในประเทศ
    ในวงเงินรวม 57.72 ล้านบาท มีกำหนดชำระคืนเงินต้นทุกเดือน
    โดยเริ่มชำระงวดแรกในเดือนกรกฎาคม พ.ศ. 2549 และสิ้นสุดในปี พ.ศ. 2556 ทั้งนี้
    หนี้เงินกู้ยืมระยะยาวดังกล่าวมียอดคงเหลือ ณ วันที่ 31 ธันวาคม พ.ศ. 2549 จำนวน
    40.23 ล้านบาท

-   Srithai (Vietnam) Co., Ltd. ซึ่งเป็นบริษัทย่อยของบริษัทฯ
    มีหนี้เงินกู้ยืมระยะยาวจากธนาคารในประเทศสาธารณรัฐสังคมนิยมเวียดนาม ณ วันที่ 31
    ธันวาคม พ.ศ. 2549 ค้างชำระจำนวนเทียบเท่า 24.19 ล้านบาท

12.2.4 การดำเนินงานในระหว่างปีที่ผ่านมา

ก. การปรับโครงสร้างธุรกิจ

  บริษัทฯได้ดำเนินการปรับโครงสร้างธุรกิจใหม่โดยจำแนกเป็น 2 สายธุรกิจหลัก ได้แก่
  สายธุรกิจพลาสติกซึ่งประกอบด้วยผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  สายธุรกิจซื้อมาขายไป ทั้งนี้เพื่อเป็นการปรับโครงสร้างการจัดองค์กร การบริหารงาน
  ทิศทางธุรกิจ ตลอดจนกลยุทธ์และแผนงานต่างๆ ให้มีความเหมาะสม
  และสอดคล้องกับสภาวะธุรกิจที่เติบโตและเปลี่ยนแปลงไปในปัจจุบันของบริษัทฯซึ่งขยายขนาดมากขึ้น
  รวมทั้งเพื่อเพิ่มศักยภาพในการแข่งขันให้กับองค์กรมากขึ้นทั้งตลาดภายในประเทศและต่างประเทศ
  นอกจากนี้ บริษัทฯยังมีการปรับโครงสร้างธุรกิจในกลุ่มบริษัท
  เพื่อเสริมสร้างความแข็งแกร่งให้แก่กลุ่มบริษัทศรีไทย
  โดยการเลิกกิจการบริษัทในเครือบางแห่งที่ทำกำไรได้น้อย
  การเพิ่มสัดส่วนการถือหุ้นในบริษัทในเครือที่มีศักยภาพดี
  และการลงทุนเพื่อขยายธุรกิจและฐานการผลิต
  อีกทั้งการจัดตั้งบริษัทใหม่เพื่อเพิ่มศักยภาพในการผลิตและการตลาดของกลุ่มบริษัทให้ครอบคลุมสินค้าและตลาดได้กว้างขวางขึ้นดังนี้

1.  บริษัทร่วมที่จัดตั้งขึ้นใหม่ ได้แก่ บริษัท ศรีไทย ซันโค จำกัด และบริษัท ไทยแวน เซอร์วิส
    จำกัด

2.  การรับโอนกิจการทั้งหมดของบริษัท ศรีไทยรุ่งเรืองทรัพย์ (1999) จำกัด

3.  การเลิกบริษัทของบริษัท ศรีไทยรุ่งเรืองทรัพย์ (1999) จำกัด และบริษัท ศรีไทย พลาสเคม
    (ประเทศไทย) จำกัด

4.  การลงทุนในธุรกิจพลาสติกประเภทเครื่องใช้ในครัวเรือนที่ประเทศเวียดนาม

  อนึ่ง สำหรับรายละเอียดข้อ 1 - 4 โปรดดูที่หัวข้อ 12.2.4 (ง)
  การเปลี่ยนแปลงและเหตุการณ์ที่สำคัญในปีที่ผ่านมา

ข. การปรับโครงสร้างการเงิน

  บริษัทฯได้ลงนามในสัญญากู้ยืมเงินระยะยาวจากธนาคารนครหลวงไทย จำกัด (มหาชน)
  และธนาคารกรุงเทพ จำกัด (มหาชน) วงเงิน 2,100 ล้านบาท เมื่อวันที่ 19 กรกฎาคม พ.ศ.
  2545
  เพื่อชำระคืนหนี้สกุลดอลล่าร์สหรัฐอเมริกาทั้งหมดที่เกิดจากการออกหุ้นกู้มีประกันอัตราดอกเบี้ยลอยตัว
  ทำให้บริษัทฯปลอดจากภาระหนี้เงินกู้ต่างประเทศ

  ต่อมาบริษัทฯได้เข้าร่วมโครงการเงินทุนหมุนเวียนเพื่อการอนุรักษ์พลังงาน
  โดยขอสินเชื่อเงินกู้ยืมระยะยาวจากธนาคารนครหลวงไทย จำกัด (มหาชน)
  และธนาคารกรุงเทพ จำกัด (มหาชน) ในวงเงินรวม 383.89 ล้านบาท

  บริษัทฯได้ผ่อนชำระเงินกู้ยืมระยะยาวภายในประเทศดังกล่าวตามงวดและชำระเงินต้นคืนล่วงหน้าหลายครั้ง
  จึงทำให้ ณ 31 ธันวาคม พ.ศ. 2549 มียอดเงินคงเหลือ 204.93 ล้านบาท

ค. โครงสร้างทรัพย์สิน

  บริษัทฯมีการรับโอนกิจการทั้งหมดของบริษัท ศรีไทยรุ่งเรืองทรัพย์ (1999) จำกัด
  ซึ่งเป็นบริษัทย่อย ในปี พ.ศ. 2549 ทำให้โครงสร้างทรัพย์สินของบริษัทฯมีการเปลี่ยนแปลง
  ซึ่งเพิ่มขึ้นจากการรับโอนทรัพย์สินส่วนหนึ่งจำพวกที่ดินและเงินลงทุนในบริษัทในเครือที่บริษัท
  ศรีไทยรุ่งเรืองทรัพย์ (1999) จำกัด เคยถือครองแทนบริษัทฯตามที่ระบุไว้ในแผนฟื้นฟูกิจการ
  นอกจากนี้ บริษัทฯได้มีการบอกเลิกสัญญาเช่าที่ดินที่ทำกับบริษัท ศรีไทยรุ่งเรืองทรัพย์ (1999)
  จำกัด เมื่อวันที่ 21 มิถุนายน พ.ศ. 2549 เนื่องจากบริษัทฯรับโอนที่ดินทั้งหมดจากบริษัท
  ศรีไทยรุ่งเรืองทรัพย์ (1999) จำกัด เรียบร้อยแล้ว

  ทั้งนี้
  บริษัทฯได้มีการเปิดเผยรายละเอียดของการรับโอนกิจการไว้ในหมายเหตุประกอบงบการเงินสำหรับปี
  สิ้นสุดวันที่ 31 ธันวาคม พ.ศ. 2549 หน้า 78 และในแบบแสดงรายการข้อมูลประจำปี 2549
  (แบบ 56-1) ข้อ 12.2.4 (ง) การเปลี่ยนแปลงและเหตุการณ์ที่สำคัญในปีที่ผ่านมา

ง. การเปลี่ยนแปลงและเหตุการณ์ที่สำคัญในปีที่ผ่านมา

1) การลงทุนในบริษัทจัดตั้งใหม่ และการลงทุนเพื่อขยายธุรกิจ

1.1) บริษัทที่จัดตั้งขึ้นใหม่ - บริษัท ศรีไทย ซันโค จำกัด

  Sanko Company Limited “Sanko” เป็นบริษัทผู้ผลิตสินค้าพลาสติกรายใหญ่ในญี่ปุ่น
  ซึ่งผลิตสินค้าหลักจำพวกพาเลท ลัง บรรจุภัณฑ์ที่ใช้ในงานอุตสาหกรรม และชิ้นส่วนรถยนต์ เป็นต้น
  มีเทคโนโลยีการฉีดพลาสติกที่มีประสิทธิภาพ และมีความสัมพันธ์ที่ดีกับผู้ผลิตรถยนต์รายใหญ่ ได้แก่
  นิสสัน และโตโยต้า ส่วน ITOCHU Management (Thailand) Company Limited
  “ITOCHU”
  ซึ่งเป็นบริษัทการค้าระหว่างประเทศที่มีตลาดและฐานลูกค้ากว้างขวางทั้งในประเทศไทยและญี่ปุ่น
  และมีความสัมพันธ์ที่ดีกับบริษัทญี่ปุ่นที่เข้ามาตั้งโรงงานผลิตชิ้นส่วนรถยนต์
  รวมถึงบริษัทผู้ผลิตรถยนต์ในไทย ทั้ง Sanko และ ITOCHU มีความสัมพันธ์ที่ดี
  และมีความเชื่อมั่นในชื่อเสียงของบริษัทฯ
  ซึ่งเป็นผู้นำด้านการผลิตและจัดจำหน่ายสินค้าพลาสติกในไทย
  จึงมีความสนใจลงทุนและจัดตั้งบริษัทใหม่เพื่อขยายตลาดและฐานลูกค้าให้มากขึ้น

  ความร่วมมือระหว่างบริษัทฯกับ Sanko และ ITOCHU
  จะช่วยสนับสนุนให้กลุ่มบริษัทศรีไทยซุปเปอร์แวร์ได้เรียนรู้และพัฒนาการผลิตชิ้นงานพลาสติกที่ใช้ในด้านธุรกิจโลจิสติคส์ที่มีความจำเป็นต้องใช้สินค้าพลาสติกจำพวกพาเลท
  และลัง เป็นต้น นอกจากนี้
  ยังมีโอกาสในการเรียนรู้เทคโนโลยีการฉีดพลาสติกชิ้นส่วนรถยนต์ที่มีประสิทธิภาพจาก Sanko
  ซึ่งได้รับการยอมรับจากบริษัทผู้ผลิตรถยนต์ในญี่ปุ่น ดังนั้น ในคราวประชุมคณะกรรมการบริษัท
  ครั้งที่ 7/2548 เมื่อวันที่ 11 พฤศจิกายน พ.ศ. 2548
  คณะกรรมการบริษัทมีมติเป็นเอกฉันท์อนุมัติให้จัดตั้งบริษัทใหม่เพื่อดำเนินธุรกิจหลักในด้านการจัดจำหน่ายสินค้าพลาสติกจำพวกพาเลท
  และลัง

  เมื่อวันที่ 20 มกราคม พ.ศ. 2549 ได้มีการจดทะเบียนจัดตั้งบริษัทร่วม คือ บริษัท ศรีไทย
  ซันโค จำกัด มีทุนจดทะเบียน 20 ล้านบาท ประกอบด้วยหุ้นสามัญจำนวน 200,000 หุ้น
  มูลค่าที่ตราไว้หุ้นละ 100 บาท เรียกชำระทุนแล้วทั้งจำนวน โดยบริษัทฯถือหุ้นจำนวน 95,994
  หุ้น หรือร้อยละ 48.0 เป็นจำนวนเงิน 9,599,400 บาท

1.2) บริษัทที่จัดตั้งขึ้นใหม่ – บริษัท ไทยแวน เซอร์วิส จำกัด

  ในคราวประชุมคณะกรรมการบริษัท ครั้งที่ 4/2549 เมื่อวันที่ 6 กรกฎาคม พ.ศ. 2549
  คณะกรรมการบริษัทมีมติเป็นเอกฉันท์อนุมัติจัดตั้งบริษัทร่วมทุนเพื่อดำเนินธุรกิจให้บริการเกี่ยวกับการเชื่อมโยงต่อฐานข้อมูลบัตรเครดิตเพื่ออนุมัติการชำระเงินค่าสินค้าและบริการบัตรเครดิต
  โดยได้มีการจดทะเบียนจัดตั้งบริษัทร่วม คือ บริษัท ไทยแวน เซอร์วิส จำกัด เมื่อวันที่ 4 ตุลาคม
  พ.ศ. 2549 มีทุนจดทะเบียน 1 ล้านบาท ประกอบด้วยหุ้นสามัญจำนวน 100,000 หุ้น
  มูลค่าที่ตราไว้หุ้นละ 10 บาท เรียกชำระทุนแล้วทั้งจำนวน โดยบริษัทฯถือหุ้นจำนวน 34,997 หุ้น
  หรือร้อยละ 35.0 เป็นจำนวนเงิน 349,970 บาท

1.3) การลงทุนในธุรกิจพลาสติกประเภทเครื่องใช้ในครัวเรือนที่ประเทศเวียดนาม

  Srithai (Vietnam) Company Limited “Srithai Vietnam” ซึ่งเป็นบริษัทย่อย
  โดยบริษัทฯถือหุ้นร้อยละ 95.32
  เป็นบริษัทที่จดทะเบียนและประกอบกิจการในประเทศสาธารณรัฐสังคมนิยมเวียดนาม
  มีทุนชำระแล้วเทียบเท่า 7,900,000 เหรียญดอลล่าร์สหรัฐอเมริกา
  ดำเนินธุรกิจหลักในด้านการผลิตและจำหน่ายสินค้าพลาสติก
  และยังเป็นฐานการผลิตสินค้าพลาสติกให้กับบริษัทฯ
  ซึ่งบริษัทฯมีอำนาจเด็ดขาดในการบริหารงานและกำหนดทิศทางธุรกิจของ Srithai Vietnam

  ภายหลังที่บริษัทฯได้เพิ่มสัดส่วนการถือหุ้นใน Srithai Vietnam
  ตามมติคณะกรรมการบริษัทในคราวประชุมคณะกรรมการบริษัท ครั้งที่ 1/2546 เมื่อวันที่ 6
  มกราคม พ.ศ. 2546 และบริษัทฯได้เข้าไปบริหารงาน
  ตลอดจนให้การสนับสนุนด้านเงินทุนหมุนเวียนแก่ Srithai Vietnam ส่งผลให้ Srithai
  Vietnam มีอัตราการเติบโตของยอดขายที่ดี ตลอดจนอัตรากำไรขั้นต้นต่อยอดขายที่ดีขึ้น ทำให้
  Srithai Vietnam มีผลการดำเนินงานที่ดีขึ้น

  เนื่องจาก Srithai Vietnam มีอัตราการเติบโตของยอดขายที่ดี
  จึงมีความจำเป็นต้องใช้เงินทุนหมุนเวียนเพิ่มเติมสำหรับการลงทุนในเครื่องจักรเพิ่มเติม
  การซื้อวัตถุดิบ และการดำเนินงานต่างๆ
  ตลอดจนชำระคืนเงินกู้ยืมระยะยาวและดอกเบี้ยแก่ธนาคารกรุงเทพ จำกัด (มหาชน)
  สาขากรุงโฮจิมินห์ ทำให้มีความจำเป็นต้องขอขยายวงเงินสินเชื่อเพิ่มเติม
  โดยในคราวประชุมคณะกรรมการบริษัท ครั้งที่ 3/2549 เมื่อวันที่ 10 พฤษภาคม พ.ศ. 2549
  คณะกรรมการบริษัทมีมติเป็นเอกฉันท์อนุมัติให้บริษัทฯเข้าค้ำประกันสินเชื่อแก่ Srithai Vietnam
  เพิ่มเติม จากวงเงินเดิมเทียบเท่า 1.9 ล้านเหรียญดอลล่าร์สหรัฐอเมริกา
  เป็นวงเงินใหม่ไม่เกิน 2.1 ล้านเหรียญดอลล่าร์สหรัฐอเมริกา เพื่อสนับสนุนให้ Srithai
  Vietnam มีแหล่งเงินทุนหมุนเวียนที่เพียงพอและเหมาะสมต่อการดำเนินธุรกิจ ทั้งนี้ Srithai
  Vietnam ได้ลงนามในสัญญาแก้ไขเพิ่มเติมกับธนาคารกรุงเทพ จำกัด (มหาชน)
  สาขากรุงโฮจิมินห์ เพื่อขอขยายวงเงินสินเชื่อ
  และบริษัทฯได้ลงนามในสัญญาค้ำประกันสินเชื่อดังกล่าวในเดือนกรกฎาคม พ.ศ. 2549

  หลังจากบริษัทฯได้ขยายตลาดและฐานการผลิตสินค้าพลาสติกในประเทศเวียดนาม
  บริษัทฯได้เล็งเห็นโอกาสทางธุรกิจในการขยายตลาดและฐานการผลิตสินค้าของใช้ในครัวเรือนของบริษัทฯในประเทศเวียดนาม
  เนื่องจากมีแรงงานจำนวนมากและต้นทุนการผลิตที่ต่ำ ทั้งนี้
  เพื่อเป็นการเพิ่มยอดขายของกลุ่มบริษัท และเพิ่มศักยภาพในการแข่งขันทางด้านราคาให้กับองค์กร

  Srithai Vietnam มีความพร้อมในเรื่องของพื้นที่โรงงาน
  สามารถรองรับสายการผลิตสินค้าพลาสติกประเภทเมลามีนที่จะเพิ่มเติมได้
  เพียงแต่ลงทุนในส่วนของคลังสินค้าและเครื่องจักรเท่านั้น โดยไม่ต้องลงทุนในที่ดิน
  ซึ่งส่งผลให้จำนวนเงินที่ต้องใช้จ่ายลงทุนยังไม่สูงมากนัก
  โดยคาดว่าจำนวนเงินลงทุนดังกล่าวในช่วง 3 ปีแรก เป็นจำนวนเงินประมาณ 1.5
  ล้านเหรียญดอลล่าร์สหรัฐอเมริกา แต่เนื่องจาก Srithai Vietnam ยังประสบผลขาดทุนอยู่
  และมีความจำเป็นต้องใช้กระแสเงินสดจากการดำเนินงาน
  และวงเงินสินเชื่อที่ได้รับจากธนาคารกรุงเทพ จำกัด (มหาชน) สาขากรุงโฮจิมินห์
  ซึ่งมีจำนวนจำกัด สำหรับการซื้อวัตถุดิบและเป็นเงินทุนหมุนเวียนในกิจการ จึงส่งผลให้ Srithai
  Vietnam ยังไม่สามารถลงทุนเพื่อเพิ่มสายการผลิตได้ ดังนั้น Srithai Vietnam
  จึงมีความจำเป็นต้องเพิ่มทุนเป็นจำนวนเงิน 1.0 ล้านเหรียญดอลล่าร์สหรัฐอเมริกา
  เพื่อนำเงินมาลงทุนในธุรกิจพลาสติกประเภทเครื่องใช้ในครัวเรือน
  โดยเงินลงทุนอีกส่วนหนึ่งจะมาจากการขอสินเชื่อธนาคารเพิ่มเติม
  และกระแสเงินสดจากการดำเนินงานของ Srithai Vietnam

  ในคราวประชุมคณะกรรมการบริษัท ครั้งที่ 7/2549 เมื่อวันที่ 14 พฤศจิกายน พ.ศ. 2549
  คณะกรรมการบริษัทมีมติเป็นเอกฉันท์อนุมัติให้บริษัทฯลงทุนในธุรกิจพลาสติกประเภทเครื่องใช้ในครัวเรือนที่ประเทศเวียดนาม
  และอนุมัติให้บริษัทฯลงทุนในการเพิ่มทุนของ Srithai Vietnam เป็นจำนวนเงิน 1.0
  ล้านเหรียญดอลล่าร์สหรัฐอเมริกา ทั้งนี้ หลังการเพิ่มทุนดังกล่าว สัดส่วนการถือหุ้นของบริษัทฯใน
  Srithai Vietnam จะเพิ่มขึ้นจากเดิมร้อยละ 95.32 เป็นร้อยละ 95.84

  อนึ่ง เมื่อวันที่ 12 กุมภาพันธ์ พ.ศ. 2550 บริษัทฯได้จ่ายเงินเพิ่มทุนบางส่วนจำนวน 550,000
  เหรียญดอลล่าร์สหรัฐอเมริกา ให้แก่ Srithai Vietnam

  พร้อมกันนี้ Srithai Vietnam ได้ยื่นขอวงเงินสินเชื่อเพิ่มเติมจากธนาคารกรุงเทพ จำกัด
  (มหาชน) สาขากรุงโฮจิมินห์ ในวงเงินเทียบเท่าประมาณ 1.0
  ล้านเหรียญดอลล่าร์สหรัฐอเมริกา เพื่อใช้เป็นเงินลงทุน การซื้อวัตถุดิบ
  และเป็นเงินทุนหมุนเวียนสำหรับการทำกิจกรรมการขายและการตลาดของธุรกิจพลาสติกประเภทเครื่องใช้ในครัวเรือน
  ดังนั้น ในคราวประชุมคณะกรรมการบริษัท ครั้งที่ 8/2549 เมื่อวันที่ 22 ธันวาคม พ.ศ. 2549
  คณะกรรมการบริษัทมีมติเป็นเอกฉันท์อนุมัติให้บริษัทฯเข้าค้ำประกันเงินกู้ให้แก่ Srithai
  Vietnam เพิ่มเติม จากวงเงินเดิมไม่เกิน 2.061 ล้านเหรียญดอลล่าร์สหรัฐอเมริกา
  เป็นวงเงินใหม่ไม่เกิน 3.061 ล้านเหรียญดอลล่าร์สหรัฐอเมริกา เพื่อเป็นการสนับสนุนธุรกิจของ
  Srithai Vietnam

  อนึ่ง การค้ำประกันสินเชื่อเพิ่มเติมดังกล่าวข้างต้น
  ทำให้บริษัทฯต้องลงนามในสัญญาค้ำประกันสินเชื่อกับธนาคารกรุงเทพ จำกัด (มหาชน)
  หลังจากวงเงินสินเชื่อที่ Srithai Vietnam ขอเพิ่มเติมจำนวน 1.0
  ล้านเหรียญดอลล่าร์สหรัฐอเมริกา ได้รับการอนุมัติจากธนาคารฯ
  ซึ่งบริษัทฯคาดว่าจะสามารถลงนามในสัญญาค้ำประกันได้ภายในไตรมาส 2 ปี พ.ศ. 2550

2) การกู้ยืมเงิน

2.1) การลงนามในสัญญาแก้ไขเพิ่มเติมสัญญาให้สินเชื่อ ฉบับที่ 3, ฉบับที่ 4 และฉบับที่ 5

  บริษัทฯได้รับความยินยอมจากธนาคารนครหลวงไทย จำกัด (มหาชน) และธนาคารกรุงเทพ
  จำกัด (มหาชน) เมื่อวันที่ 3 สิงหาคม พ.ศ. 2548
  ในการปรับลดอัตราดอกเบี้ยของเงินกู้ยืมระยะยาววงเงิน 2,100 ล้านบาท
  ตามสัญญาให้สินเชื่อฯระหว่างบริษัทฯกับทั้งสองธนาคาร จากอัตราดอกเบี้ยลอยตัว MLR ลบ 1.25
  ต่อปี เป็นอัตราดอกเบี้ยคงที่ 4% ต่อปี ตั้งแต่เดือนสิงหาคม พ.ศ. 2548 ถึงเดือนกรกฎาคม
  พ.ศ. 2549 และงดเว้นการประเมินราคาเครื่องจักรที่ติดจำนองอยู่กับธนาคารฯ
  ซึ่งบริษัทฯจะต้องทบทวนราคาทรัพย์สินที่ติดจำนองใหม่ทุกๆ 3 ปี ตามข้อกำหนดในสัญญาให้สินเชื่อ

  การได้รับความยินยอมจากธนาคารฯดังกล่าว
  บริษัทฯจะต้องลงนามในสัญญาแก้ไขเพิ่มเติมสัญญาให้สินเชื่อ ฉบับที่ 3
  ร่วมกับธนาคารนครหลวงไทย จำกัด (มหาชน) และธนาคารกรุงเทพ จำกัด (มหาชน) ดังนั้น
  ในคราวประชุมคณะกรรมการบริษัท ครั้งที่ 7/2548 เมื่อวันที่ 11 พฤศจิกายน พ.ศ. 2548
  คณะกรรมการบริษัทมีมติเป็นเอกฉันท์อนุมัติการลงนามในสัญญาฯดังกล่าว
  และบริษัทฯได้ลงนามในสัญญาแก้ไขเพิ่มเติมสัญญาให้สินเชื่อ ฉบับที่ 3 เมื่อวันที่ 20 มีนาคม พ.ศ.
  2549

  ต่อมาในคราวประชุมคณะกรรมการบริษัท ครั้งที่ 3/2549 เมื่อวันที่ 10 พฤษภาคม พ.ศ. 2549
  คณะกรรมการบริษัทมีมติเป็นเอกฉันท์อนุมัติในหลักการสำหรับการเพิ่มวงเงินสินเชื่อในโครงการเงินทุนหมุนเวียนเพื่อการอนุรักษ์พลังงานสำหรับใช้ในการจัดหาเครื่องจักรและอุปกรณ์เพิ่มเติมของโรงงานสุขสวัสดิ์และโรงงานอมตะนคร
  ชลบุรี โดยใช้วงเงินสินเชื่อจากธนาคารนครหลวงไทย จำกัด (มหาชน) และธนาคารกรุงเทพ
  จำกัด (มหาชน)

  เมื่อวันที่ 27 ธันวาคม พ.ศ. 2549 บริษัทฯได้ลงนามในสัญญาแก้ไขเพิ่มเติมสัญญาให้สินเชื่อ
  ฉบับที่ 4 กับธนาคารนครหลวงไทย จำกัด (มหาชน) และธนาคารกรุงเทพ จำกัด (มหาชน)
  เพื่อครอบคลุมวงเงินสินเชื่อที่เพิ่มขึ้นจำนวน 261.53 ล้านบาท
  ซึ่งเป็นวงเงินที่ได้รับอนุมัติจากทั้งสองธนาคาร โดยเงื่อนไขและหลักประกันต่างๆ
  ในสัญญาให้สินเชื่อและสัญญาแก้ไขเพิ่มเติมทั้ง 3 ฉบับ ยังคงเดิม

  นอกจากนี้ บริษัทฯได้รับความยินยอมจากธนาคารนครหลวงไทย จำกัด (มหาชน)
  และธนาคารกรุงเทพ จำกัด (มหาชน) เมื่อวันที่ 26 พฤษภาคม พ.ศ. 2549 และ 21 มิถุนายน
  พ.ศ. 2549 ตามลำดับ ในการรับโอนกิจการทั้งหมดของบริษัท ศรีไทยรุ่งเรืองทรัพย์ (1999)
  จำกัด “SRS” และยินยอมให้มีการเปลี่ยนผู้จำนองที่ดินทั้งหมดจาก SRS มาเป็นบริษัทฯ
  โดยยกเลิก SRS จากการเป็นผู้ค้ำประกัน ประกอบกับในคราวประชุมคณะกรรมการบริษัท ครั้งที่
  7/2549 เมื่อวันที่ 14 พฤศจิกายน พ.ศ. 2549
  คณะกรรมการบริษัทมีมติเป็นเอกฉันท์อนุมัติการเพิ่มวงเงินสินเชื่อในโครงการเงินทุนหมุนเวียนเพื่อการอนุรักษ์พลังงานจำนวน
  68.54 ล้านบาท
  สำหรับการจัดหาเครื่องจักรและอุปกรณ์เพิ่มเติมของโรงงานบางปูและโรงงานอมตะนคร ชลบุรี
  โดยใช้วงเงินสินเชื่อจากธนาคารนครหลวงไทย จำกัด (มหาชน)

  ดังนั้น การยกเลิกการค้ำประกันของ SRS ดังกล่าวข้างต้น และวงเงินสินเชื่อที่เพิ่มเติม
  ทำให้บริษัทฯต้องลงนามในสัญญาแก้ไขเพิ่มเติมสัญญาให้สินเชื่อ ฉบับที่ 5
  ร่วมกับธนาคารนครหลวงไทย จำกัด (มหาชน) และธนาคารกรุงเทพ จำกัด (มหาชน)
  โดยบริษัทฯคาดว่าจะสามารถลงนามในสัญญาแก้ไขเพิ่มเติมดังกล่าวได้ภายในไตรมาส 2 ปี พ.ศ.
  2550

2.2) การปลดจำนองที่ดินพร้อมสิ่งปลูกสร้างของคลังสินค้าริมน้ำ

  บริษัทฯได้รับความยินยอมจากธนาคารนครหลวงไทย จำกัด (มหาชน) และธนาคารกรุงเทพ
  จำกัด (มหาชน) เมื่อวันที่ 14 กุมภาพันธ์ พ.ศ. 2549 และ 27 มีนาคม พ.ศ. 2549
  ตามลำดับ ในการไถ่ถอนหลักประกันจำนองตามสัญญาให้สินเชื่อฯ คือ
  ที่ดินพร้อมสิ่งปลูกสร้างคลังสินค้าริมน้ำ บริษัทฯได้ขอความยินยอมปลดจำนองดังกล่าว
  เพื่อให้หลักประกันจำนองของบริษัทฯสอดคล้องกับภาระหนี้คงค้าง
  เนื่องจากภาระหนี้ตามสินเชื่อประเภทต่างๆ
  ลดลงจากการชำระคืนหนี้เงินกู้ยืมระยะยาวหลายครั้งของบริษัทฯ
  ทำให้ภาระหนี้น้อยกว่ามูลค่าหลักประกันจำนอง
  โดยบริษัทฯได้ดำเนินการปลดจำนองทรัพย์สินดังกล่าวเรียบร้อยแล้วในปี พ.ศ. 2549

2.3) การค้ำประกันสินเชื่อและการให้เงินกู้ยืมระยะสั้นแก่บริษัท ศรีไทย ดับบลิว บี จี จำกัด

  เนื่องจากบริษัท ศรีไทย ดับบลิว บี จี จำกัด “SWBG”
  อยู่ระหว่างรอพิจารณาอนุมัตินำเข้าผลิตภัณฑ์เสริมอาหารเพื่อจำหน่ายจากสำนักงานคณะกรรมการอาหารและยา
  (อย.) จึงยังไม่สามารถจำหน่ายอาหารเสริมเพื่อสุขภาพซึ่งเป็นสินค้าหลักของ SWBG ได้ ทำให้
  SWBG มีรายได้ไม่เพียงพอกับค่าใช้จ่ายดำเนินงาน
  ตลอดจนกระแสเงินสดจากการดำเนินงานไม่เพียงพอและสภาพคล่องเริ่มน้อยลง
  อีกทั้งมีความจำเป็นต้องมีเงินทุนหมุนเวียนจำนวนหนึ่งเพื่อเตรียมการสำหรับการเริ่มธุรกรรมซื้อขายสินค้า
  และกิจกรรมทางการขายและการตลาด เมื่อได้รับการอนุมัติจากอย.แล้ว ดังนั้น
  ในคราวประชุมวิสามัญผู้ถือหุ้นของ SWBG เมื่อวันที่ 1 พฤศจิกายน พ.ศ. 2549
  ที่ประชุมผู้ถือหุ้นอนุมัติให้ SWBG กู้ยืมเงินระยะสั้นเพื่อเป็นเงินทุนหมุนเวียนในกิจการได้
  ในวงเงินรวมไม่เกิน 10 ล้านบาท จากธนาคารกรุงเทพ จำกัด (มหาชน)
  และขอเงินกู้ยืมระยะสั้นจากผู้ถือหุ้นของ SWBG แต่ละรายตามสัดส่วนการถือหุ้น
  ในวงเงินรวมไม่เกิน 2.0 ล้านบาท ระยะเวลาไม่เกิน 3 เดือน
  เพื่อใช้เป็นเงินทุนหมุนเวียนในระหว่างรอการอนุมัติวงเงินสินเชื่อจากธนาคารฯ

  ดังนั้น ในคราวประชุมคณะกรรมการบริษัท ครั้งที่ 7/2549 เมื่อวันที่ 14 พฤศจิกายน พ.ศ.
  2549
  คณะกรรมการบริษัทมีมติเป็นเอกฉันท์อนุมัติให้บริษัทฯเข้าค้ำประกันวงเงินสินเชื่อหมุนเวียนแก่
  SWBG ในวงเงินไม่เกิน 4.7 ล้านบาท และให้เงินกู้ยืมระยะสั้นแก่ SWBG ในวงเงินไม่เกิน
  0.94 ล้านบาท ระยะเวลา 3 เดือน
  ซึ่งเป็นการค้ำประกันวงเงินสินเชื่อหมุนเวียนและให้เงินกู้ระยะสั้นตามสัดส่วนการถือหุ้นร้อยละ
  47.0 ของบริษัทฯใน SWBG ทั้งนี้ เพื่อเป็นการสนับสนุนเงินทุนหมุนเวียนในกิจการให้แก่ SWBG

  หลังจากนั้น SWBG ได้ทำสัญญากู้เงินจากทางบริษัทฯ เมื่อวันที่ 15 พฤศจิกายน พ.ศ. 2549
  เป็นจำนวนเงิน 940,000 บาท โดยมีระยะเวลา 3 เดือน และ SWBG
  ได้ทำการเบิกถอนเงินกู้ครบถ้วนแล้วเมื่อวันที่ 21 พฤศจิกายน พ.ศ. 2549 ทั้งนี้
  สัญญาเงินกู้ดังกล่าวครบกำหนดชำระคืนเงินต้นในวันที่ 20 กุมภาพันธ์ พ.ศ. 2550

  แต่เนื่องจาก SWBG ยังไม่ได้รับการอนุมัติวงเงินสินเชื่อหมุนเวียนจากธนาคารกรุงเทพ จำกัด
  (มหาชน) ประกอบกับยังมีความต้องการใช้เงินทุนหมุนเวียนอยู่
  จึงยังไม่สามารถชำระชำระคืนเงินกู้แก่บริษัทฯที่ครบกำหนดวันที่ 20 กุมภาพันธ์ พ.ศ. 2550 ได้
  ดังนั้น ในคราวประชุมคณะกรรมการบริษัท ครั้งที่ 1/2550 เมื่อวันที่ 24 กุมภาพันธ์ พ.ศ. 2550
  คณะกรรมการบริษัทมีมติเป็นเอกฉันท์อนุมัติการต่ออายุสัญญาเงินกู้ จำนวน 940,000 บาท ให้กับ
  SWBG เป็นระยะเวลา 6 เดือน จากเดิมที่จะครบกำหนดชำระในวันที่ 20 กุมภาพันธ์ พ.ศ.
  2550 เป็นวันครบกำหนดชำระใหม่ในวันที่ 20 สิงหาคม พ.ศ. 2550

3) การยกเลิกธุรกิจ

3.1) การรับโอนกิจการทั้งหมดของบริษัท ศรีไทยรุ่งเรืองทรัพย์ (1999) จำกัด

  ในปี พ.ศ. 2543 บริษัท ศรีไทยรุ่งเรืองทรัพย์ (1999) จำกัด “SRS” ซึ่งเป็นบริษัทย่อย
  ได้จัดตั้งขึ้นเพื่อถือครองทรัพย์สินส่วนหนึ่งของบริษัทฯตามโครงสร้างที่ระบุไว้ในแผนฟื้นฟูกิจการ
  เนื่องจากสถานะของบริษัทฯในขณะนั้นเป็นบริษัทต่างด้าวเพราะมีเจ้าหนี้ต่างประเทศถือหุ้นเกินกว่าครึ่งหนึ่ง
  จึงไม่สามารถถือครองกรรมสิทธิ์ในที่ดินได้ ซึ่งในปัจจุบัน SRS
  ไม่มีความจำเป็นในการดำเนินธุรกิจแล้ว เนื่องจากบริษัทฯได้ออกจากแผนฟื้นฟูกิจการตั้งแต่ปี
  พ.ศ. 2545 และผู้ถือหุ้นในบริษัทฯมากกว่าร้อยละ 70 เป็นสัญชาติไทย
  ทำให้บริษัทฯมิได้มีสถานะเป็นบริษัทต่างด้าวอีกต่อไป ดังนั้น ในคราวประชุมคณะกรรมการบริษัท
  ครั้งที่ 2/2549 เมื่อวันที่ 30 มีนาคม พ.ศ. 2549
  คณะกรรมการบริษัทมีมติเป็นเอกฉันท์อนุมัติการรับโอนกิจการทั้งหมดของ SRS
  และจดทะเบียนเลิกบริษัท SRS
  เพื่อลดความซับซ้อนของโครงสร้างการลงทุนของบริษัทฯในบริษัทย่อยและบริษัทร่วม
  ลดค่าใช้จ่ายที่เกิดจากธุรกรรมระหว่างบริษัทฯกับ SRS รวมทั้งสามารถประหยัดภาษีของ SRS
  ที่อาจเกิดขึ้นในอนาคต ทั้งนี้
  สัดส่วนการถือหุ้นของบริษัทฯในบริษัทย่อยและบริษัทร่วมที่เปลี่ยนแปลงไปจากการรับโอนกิจการทั้งหมดของ
  SRS มีดังนี้

+--------------------------+----------------+------------+------------+
| บริษัท                     | จำนวนหุ้นที่รับโอนฯ | สัด         |            |
|                          |                | ส่วนการถือหุ้น |            |
|                          | (หุ้น)           | (%)        |            |
+--------------------------+----------------+------------+------------+
|                          |                | ก่อนรับโอนฯ  | หลังรับโอนฯ  |
+--------------------------+----------------+------------+------------+
| บริษัท ศรีไทย มิยากาวา จำกัด  | 611,994        | -          | 51.0       |
+--------------------------+----------------+------------+------------+
| บริษัท ไทยทาคาฮาชิ พลาสติก   | 12,000         | 19.0       | 25.0       |
| จำกัด                     |                |            |            |
+--------------------------+----------------+------------+------------+
| บริษัท ทาคาฮาชิ โคราช       | 224,980        | 4.0        | 19.0       |
| (1995) จำกัด              |                |            |            |
+--------------------------+----------------+------------+------------+
| บริษัท ทาคาฮาชิ พลาสติก จำกัด | 35,997         | 7.5        | 16.5       |
+--------------------------+----------------+------------+------------+

  ในคราวประชุมใหญ่สามัญผู้ถือหุ้น ครั้งที่ 25 (ประจำปี พ.ศ. 2548) เมื่อวันที่ 28 เมษายน
  พ.ศ. 2549 ที่ประชุมผู้ถือหุ้นมีมติเป็นเอกฉันท์อนุมัติให้บริษัทฯรับโอนกิจการทั้งหมดของ SRS ได้
  โดยบริษัทฯได้ลงนามในสัญญาโอนและรับโอนกิจการทั้งหมดกับ SRS เมื่อวันที่ 21 มิถุนายน พ.ศ.
  2549

  ทั้งนี้ เนื่องจาก SRS ไม่มีความจำเป็นในการดำเนินธุรกิจแล้ว ดังนั้น
  ในคราวประชุมวิสามัญผู้ถือหุ้นของ SRS เมื่อวันที่ 21 มิถุนายน พ.ศ. 2549
  ซึ่งได้รับการยืนยันโดยมติพิเศษที่ประชุมสามัญผู้ถือหุ้น เมื่อวันที่ 14 กรกฎาคม พ.ศ. 2549
  ผู้ถือหุ้นได้มีมติให้เลิกบริษัท และได้จดทะเบียนเลิกบริษัทเมื่อวันที่ 14 กรกฎาคม พ.ศ. 2549
  กับกระทรวงพาณิชย์เรียบร้อยแล้ว และอยู่ระหว่างการชำระบัญชี

3.2) การเลิกบริษัทของบริษัทร่วม – บริษัท ศรีไทย พลาสเคม (ประเทศไทย) จำกัด

  เนื่องจากธุรกิจของบริษัท ศรีไทย พลาสเคม (ประเทศไทย) จำกัด “ศรีไทย พลาสเคม”
  มีการแข่งขันสูงขึ้นในปัจจุบัน และถึงแม้ว่าศรีไทย พลาสเคมจะมีผลประกอบการกำไรในแต่ละปี
  แต่ก็ไม่มากนักเมื่อคำนึงถึงต้นทุนบริหารที่อาจจะเกิดขึ้นในอนาคต อีกทั้งธุรกิจค้าขายของศรีไทย
  พลาสเคม ก็ไม่ได้มีความเกี่ยวข้องโดยตรงกับธุรกิจหลักของบริษัทฯ ดังนั้น
  ในคราวประชุมวิสามัญผู้ถือหุ้นของ ศรีไทย พลาสเคม เมื่อวันที่ 13 ตุลาคม พ.ศ. 2549
  ซึ่งได้รับการยืนยันโดยมติพิเศษที่ประชุมสามัญผู้ถือหุ้น เมื่อวันที่ 31 ตุลาคม พ.ศ. 2549
  ผู้ถือหุ้นได้มีมติให้เลิกบริษัท และได้จดทะเบียนเลิกบริษัทเมื่อวันที่ 31 ตุลาคม พ.ศ. 2549
  กับกระทรวงพาณิชย์เรียบร้อยแล้ว และอยู่ระหว่างการชำระบัญชี

4) อื่นๆ

4.1) การขายหุ้นสามัญที่ซื้อคืน

  ในคราวประชุมคณะกรรมการบริษัท ครั้งที่ 3/2548 เมื่อวันที่ 12 พฤษภาคม พ.ศ. 2548
  คณะกรรมการบริษัทมีมติเป็นเอกฉันท์อนุมัติให้บริษัทฯซื้อหุ้นสามัญคืนของบริษัท ศรีไทยซุปเปอร์แวร์
  จำกัด (มหาชน) เพื่อการบริหารทางการเงิน โดยมีรายละเอียดของโครงการซื้อหุ้นสามัญคืนดังนี้

1)  จำนวนหุ้นสามัญที่ซื้อคืน : ไม่เกิน 28,000,000 หุ้น มูลค่าที่ตราไว้หุ้นละ 10 บาท
    คิดเป็นร้อยละ 9.8 ของหุ้นที่จำหน่ายได้แล้วทั้งหมด

2)  วงเงินสูงสุดที่จะใช้ในการซื้อหุ้นคืน : 280 ล้านบาท

3)  วิธีการในการซื้อหุ้นคืน : ซื้อในตลาดหลักทรัพย์แห่งประเทศไทย

4)  กำหนดระยะเวลาที่จะซื้อหุ้นคืน : ตั้งแต่วันที่ 1 มิถุนายน พ.ศ. 2548 ถึงวันที่ 30
    พฤศจิกายน พ.ศ. 2548

5)  การจำหน่าย และการตัดหุ้นที่ซื้อคืน :

  5.1) จำหน่ายหุ้นในตลาดหลักทรัพย์ฯ

  5.2) ระยะเวลาจำหน่ายหุ้นที่ซื้อคืนภายใน 3 ปี เริ่มตั้งแต่ 1 มิถุนายน พ.ศ. 2549 ถึงวันที่
  30 พฤศจิกายน พ.ศ. 2551 (เริ่มขายหุ้นที่ซื้อคืนได้เมื่อครบ 6 เดือน นับจากวันที่ซื้อหุ้นคืนเสร็จ
  และต้องขายคืนออกไปให้หมดภายใน 3 ปี นับจากวันที่ซื้อหุ้นคืนเสร็จ)

  บริษัทฯได้ดำเนินการซื้อหุ้นสามัญคืนตั้งแต่วันที่ 1 มิถุนายน พ.ศ. 2548 ถึงวันที่ 30 พฤศจิกายน
  พ.ศ. 2548 ซึ่งเป็นวันปิดโครงการซื้อหุ้นคืน เป็นจำนวนทั้งสิ้น 14,723,806 หุ้น
  หรือคิดเป็นร้อยละ 5.15 ของจำนวนหุ้นสามัญทั้งหมด ในราคาถัวเฉลี่ย 8.65 บาทต่อหุ้น
  คิดเป็นจำนวนเงินรวม 127,309,640 บาท และคงเหลือหุ้นในมือผู้ถือหุ้นจำนวน 270,990,480
  หุ้น

  เนื่องจากบริษัทฯสามารถจำหน่ายหุ้นสามัญที่ซื้อคืนได้ตั้งแต่วันที่ 1 มิถุนายน พ.ศ. 2549 ถึงวันที่
  30 พฤศจิกายน พ.ศ. 2551 ซึ่งเป็นไปตามขั้นตอนของโครงการซื้อหุ้นสามัญคืน
  โดยบริษัทฯจะจำหน่ายหุ้นในตลาดหลักทรัพย์แห่งประเทศไทยในราคาที่เหมาะสม
  เพื่อให้สอดคล้องกับวัตถุประสงค์ของการบริหารทางการเงินของบริษัทฯ
  และราคาที่ขายต้องไม่ต่ำกว่า 85% ของราคาปิดเฉลี่ย 5
  วันทำการซื้อขายล่าสุดด้วยตามหลักเกณฑ์ของตลาดหลักทรัพย์แห่งประเทศไทย ดังนั้น
  ในคราวประชุมคณะกรรมการบริษัท ครั้งที่ 5/2549 เมื่อวันที่ 11 สิงหาคม พ.ศ. 2549
  คณะกรรมการบริษัทได้มีมติเป็นเอกฉันท์อนุมัติให้บริษัทฯขายหุ้นสามัญที่ซื้อคืนจำนวน 14,723,806
  หุ้น หรือคิดเป็นร้อยละ 5.15 ของจำนวนหุ้นสามัญทั้งหมด ตั้งแต่วันที่ 1 กันยายน พ.ศ. 2549
  ถึงวันที่ 30 พฤศจิกายน พ.ศ. 2551 ในราคาที่เหมาะสม
  เพื่อให้สอดคล้องกับวัตถุประสงค์ของการบริหารทางการเงินของบริษัทฯ
  และราคาที่ขายต้องไม่ต่ำกว่า 85% ของราคาปิดเฉลี่ย 5 วันทำการซื้อขายล่าสุด

4.2) การจ่ายเงินปันผลระหว่างกาล

  ในคราวประชุมคณะกรรมการบริษัท ครั้งที่ 5/2549 เมื่อวันที่ 11 สิงหาคม พ.ศ. 2549
  คณะกรรมการบริษัทได้มีมติเป็นเอกฉันท์อนุมัติจัดสรรเงินกำไรสุทธิเพื่อสำรองตามกฎหมายเป็นจำนวนเงิน
  10,000,000 บาท และจ่ายเงินปันผลระหว่างกาลจากผลการดำเนินงานเดือนมกราคม –
  มิถุนายน พ.ศ. 2549 ของบริษัทฯให้แก่ผู้ถือหุ้นที่มีชื่อในวันปิดสมุดทะเบียนพักการโอนหุ้นในวันที่
  25 สิงหาคม พ.ศ. 2549 ตั้งแต่เวลา 12.00 นาฬิกา
  เพื่อสิทธิในการรับเงินปันผลในอัตราหุ้นละ 0.30 บาท รวมเป็นเงินจำนวน 81,297,144 บาท
  และกำหนดจ่ายเงินปันผลในวันที่ 8 กันยายน พ.ศ. 2549

12.3 ค่าตอบแทนของผู้สอบบัญชี

1) ค่าตอบแทนจากการสอบบัญชี (audit fee)

บริษัทฯและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 2.20 ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
    ในรอบปีบัญชีที่ผ่านมามีจำนวนเงินรวม 1.27 ล้านบาท และ 11,500
    เหรียญดอลล่าร์สหรัฐอเมริกา

2) ค่าบริการอื่น (non-audit fee)

  บริษัทฯและบริษัทย่อยจ่ายค่าตอบแทนของงานบริการอื่น ซึ่งได้แก่
  การสอบทานการควบคุมทั่วไปของระบบคอมพิวเตอร์
  การให้คำปรึกษาและแนะนำในด้านการจัดทำงบการเงินรวมและการรับโอนกิจการของบริษัทย่อย
  ให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 1.85 ล้านบาท
    และจะต้องจ่ายในอนาคตเป็นจำนวนเงินรวม 0.25 ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 0.42 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท

สรุป

  บริษัทฯมีฐานะการเงินมั่นคงอย่างสม่ำเสมอและต่อเนื่อง
  มีสภาพคล่องทางการเงินในระดับที่เหมาะสม และบริษัทในเครือมีผลประกอบการที่ดี
  บริษัทฯจึงมีกำไรสะสมและมีการสำรองตามกฎหมายมากขึ้น
  อีกทั้งยังสามารถจ่ายเงินปันผลระหว่างกาลจากผลการดำเนินงานครึ่งปีของปี พ.ศ. 2549

  ในปี พ.ศ. 2549 บริษัทฯยังคงประสบปัญหาการเพิ่มขึ้นของราคาเม็ดพลาสติก
  ซึ่งเป็นวัตถุดิบสำคัญในการผลิตผลิตภัณฑ์พลาสติก และการเพิ่มขึ้นของต้นทุนการผลิต
  ตามผลกระทบจากราคาน้ำมันที่สูงขึ้น
  แต่บริษัทฯก็สามารถบรรเทาปัญหานี้ได้โดยการเน้นทำธุรกิจรับจ้างผลิต
  ซึ่งเป็นธุรกิจที่บริษัทฯไม่ต้องรับความเสี่ยงจากการผันผวนของราคาวัตถุดิบ
  และการปรับราคาขายของสินค้า ตลอดจนการรับคำสั่งซื้อจากลูกค้าล่วงหน้าระยะสั้น
  อีกทั้งการลดต้นทุนการผลิตโดยการวางแผนขยายฐานการผลิตไปยังประเทศที่มีศักยภาพในการผลิตสูง
  ได้แก่ เวียดนามและอินเดีย ซึ่งเป็นประเทศที่มีแรงงานเป็นจำนวนมากและค่าแรงงานต่ำ
  ซึ่งนอกจากจะเป็นการเพิ่มขีดความสามารถในการแข่งขันด้านราคาแล้ว
  ยังเป็นการขยายตลาดให้มีความกว้างขวางขึ้นด้วย

  ถึงแม้ว่าฐานลูกค้าของบริษัทฯจะมีมากมายทั้งในประเทศและต่างประเทศ และสินค้าต่างๆ
  ของบริษัทฯก็สามารถตอบสนองลูกค้ากลุ่มอุตสาหกรรมต่างๆ ได้อย่างหลากหลาย
  แต่บริษัทฯก็ยังมีความมุ่งมั่นที่จะขยายตลาดในเชิงรุกและการเข้าถึงลูกค้ากลุ่มใหม่ๆ
  มากขึ้นอยู่เสมอ โดยเน้นการออกแบบและพัฒนาผลิตภัณฑ์ การเพิ่มมูลค่าให้กับสินค้า
  รวมถึงการคิดค้นและหาผลิตภัณฑ์ใหม่ๆ ออกจำหน่ายสู่ตลาด นอกจากนี้ ผู้บริโภค
  กลุ่มธุรกิจและอุตสาหกรรมต่างๆ
  ที่เป็นลูกค้าของบริษัทฯก็ให้การตอบรับที่ดีแก่สินค้าของบริษัทฯและมีความเชื่อมั่นในคุณภาพและตราสินค้าของบริษัทฯ
  ทำให้ยอดขายของบริษัทฯมีศักยภาพที่จะเติบโต และสามารถแข่งขันกับผู้ประกอบการรายอื่นได้

  โครงสร้างของกลุ่มบริษัทมีความแข็งแกร่ง
  เนื่องจากกลุ่มบริษัทเน้นการประกอบธุรกิจแบบครบวงจร ลดการพึ่งพาธุรกิจนอกกลุ่ม
  ทำให้บริษัทฯสามารถควบคุมคุณภาพของผลิตภัณฑ์หรือบริการของกลุ่มบริษัทให้เป็นมาตรฐานเดียวกัน
  และสามารถจัดหาได้ในราคาที่เหมาะสม
  อีกทั้งยังก่อให้เกิดการหมุนเวียนของรายได้ภายในกลุ่มบริษัท
  ในขณะเดียวกันกลุ่มบริษัทก็มีการแสวงหาตลาดและลูกค้าใหม่เพิ่มเติมอยู่เสมอเพื่อเพิ่มยอดขายให้กับกลุ่มบริษัท
  พร้อมกันนี้ บริษัทฯได้มีการปรับโครงสร้างธุรกิจใหม่ให้มีความเหมาะสมต่อการขยายตัวของธุรกิจ
  การดำเนินธุรกิจ และการบริหารงาน ตลอดจนการจัดตั้งบริษัทร่วมทุนต่างๆ
  เพื่อเป็นการขยายตลาดและเพิ่มความหลากหลายของสินค้าและบริการ

  นอกจากนี้ การพัฒนาบุคลากรให้มีความรู้ความสามารถ และส่งเสริมการเรียนรู้วิทยาการใหม่ๆ
  รวมถึงการนำเทคโนโลยีสารสนเทศที่ทันสมัยมาช่วยในการดำเนินธุรกิจของบริษัทฯ
  เพื่อเป็นการรองรับการเติบโตของกิจการ
  ตลอดจนช่วยให้องค์กรทันต่อการเปลี่ยนแปลงของโลกยุคปัจจุบันและอนาคต
  ซึ่งจะส่งผลให้ธุรกิจของกลุ่มบริษัทสามารถเติบโตและก้าวหน้าได้อย่างต่อเนื่องและมั่นคง
  และจะเป็นการเพิ่มมูลค่าเงินลงทุนของผู้ถือหุ้นในที่สุด